open-index/open-wikipedia-markdown huggingface dataset:
英語

**英語**（English）起源敆英國，現刻時有蜀批國家共地區使英語做官方語言，固有野価國家將英語當做第二語言。

英語是全世界使用範圍第一廣其語言。全世界大概有35400萬儂乞英語做第一語言。乞英語做第二語言其人口有15000萬遘15億。英語也是聯合國工作語言之一。

## 歷史
英語是趁古代其安格魯—撒克遜（Anglo-Saxons）民族講其古英語演變成其，是西日耳曼語 （*Western Germanic language*）其蜀種。故此今旦其英語語法大部分都共其他日耳曼語言真像（譬如講荷蘭語共德語）。

11世紀，法國諾曼底儂（*Normans*）侵略英國，將法語共拉丁語帶遘英國，所以現代英語有真価拉丁語族其單詞。

分類:語言
拗九粥

**拗九粥**是中國福州本地拗九節時候食其粥，粥其成份有秫米、紅糖、花生、棗、龍眼乾、莓薺、紅豆、核桃仁、芝麻等等。

分類:飲食
分類:福州
維基物種

**維基物種**（Wikispecies）是維基媒體基金會其工程之一。伊底裏有動物、植物、真菌、細菌、古菌、原生生物、生物病毒，固有所有儂家地球懸頂其各種生命。
維基物種其口號是:

## 外部鏈接
* http://species.wikimedia.org/wiki/Main_Page

分類:維基工程
維基圖書館

**維基圖書館**（Wikisource）是維基媒體基金會（Wikimedia）其工程之一，目標是創建蜀萆自由其知識倉庫。現在敆維基圖書館遵循GNU自由文檔許可證（*GNU Free Documentation License*），固有公有領域，無版權或者版權已經過期其原始文獻，比如講古代其詩歌、文章、法律文本等等。

維基圖書館趁2003年11月4號開始運行，伊其圖標是蜀塊寫實其冰山。

## 外部鏈接
* 維基圖書館

圖書館
拗九節

**拗九節**是福州本地其節日，日期是舊曆正月廿九。敆茲工，各家各厝都著煮拗九粥供蜀供祖先或者送乞親戚朋友，已經出嫁其諸儂囝也著送拗九粥轉外家孝敬爸嬭。

## 諺語
* 拗九寒，蜀寒勝蜀寒。
* 拗九寒，清明寒。
* 拗九盪雨盪遘暝。
* 拗九雨，嵐墰會種芋。

分類:節日
分類:福州
目睭

**目睭**（讀「mĕ̤k-ciŭ」，也讀做「」，本字是「目珠」），書語號𡅏**眼**，是動物見覺光其器官。簡單其目睭會感覺周圍環境其光明共烏暗，複雜其目睭會形成視覺。

除了看乇，儂也使目睭來交流情感：伊其歡喜、受氣故是苦惻，都表現着伊其目睭裡勢。

**近視**或者**遠視**其儂著戴眼鏡，目睭看乇乍會看清。**青盲**其儂，目睭無辦法看見乇。

## 參考資料

分類:頭
閩江

**閩江**是福建省第一大其河，發源着福建共江西邊界其武夷山脈，向東南流入東海。江長577公里，流域面積60,992平方公里，佔福建全省面積50%以上。南平嚽塊是上游，南平遘古田開口是中游，茲遘下底是下游。閩江有眞価支流，水量豐富，平均流量是1,980 m3/s，流域面積敆全中國臺中排第12位，年平均流量排全國第七位。黃河其流域面積比閩江大11倍，不過水量囇是伊其92%。

## 流域
閩江有三芘源頭：北源「建溪」，中源「富屯溪」，也號𡅏「劍溪」，南源「沙溪」。茲三條溪敆武夷山脈共大王山脈裡勢彎來彎去、拋來拋去，遘中尾敆南平繞遘蜀堆。閩江中游支流有「尤溪」共「古田溪」，下游支流有「大樟溪」共「梅溪」。

閩江敆福州茲橛分作南北兩條，趁南臺着馬尾合併，敆閩安鎮復分作兩條入東海。閩江敆福州有眞価景觀，有金山寺、江心公園、羅星塔等等。

分類:福建
分類:民族
分類:河
秫米

**秫米**，普通話號𡅏**糯米**，北方野価地方號𡅏**江米**，是稻其粘性變種，敆秈稻共粳稻品種臺中都有秫米其變種。秫米是製造粘性小吃其主要原料，比例講粽、八寶粥、甜品等等。

## 秫米其營養價值

秫米有蛋白質、脂肪、糖類（以澱粉為主）、鈣、磷、鐵、維生素B1、維生素B2，固有煙酸等等，營養豐富，共山藥熬粥，會強健脾胃；加蓮子齊熬，會可溫中止瀉；食欲𣍐振的，會使將秫米共豬肚齊煮來食，方法是共秫米泡半點鐘以後，貯遘豬肚𡅏，炖熟以後食肉啜汁汁，底裏貯其秫米掏出晾燋，分幾回食。秫米含鈣価，有補骨健齒其作用。會使將黑秫米泡以後貯布袋𡅏，使線紮緊，仱共豬骨等等齊廮𡅏炖，熟以後啜汁汁，再共袋袋底裏其秫米掏出其，分幾回煮粥食，故有養胃其作用。

分類:米
分類:飲食
莓薺

**莓薺**，普通話號𡅏**荸薺**，學名是*Eleocharis dulcis*，是莎草科荸薺屬其蜀種。

## 形態
莓薺是多年生水生草本植物，地下有匍匐莖，先端膨大成球莖（地下變態莖），球莖扁圓形，表面會囫圇，老熟以後變成深栗色或者棗紅色，有環節3-5圈，固加有短喙狀頂芽共側芽，依品種𣍐蜀様，球莖直徑10-50毫米。地上莖直立叢生，管狀濃綠色，有節，節懸頂生膜狀退化葉，穗狀花序，褐色花，瘦果，性喜溫暖濕潤，𣍐耐寒。

## 用途
莓薺口感真甜，營養豐富，有蛋白質、脂肪、粗纖維、胡蘿卜素、維生素B、維生素C、鐵、鈣共碳水化合物。會使廮𡅏烹調，也會使做澱粉。廣東小食莓薺糕，就是用莓薺做其，號𡅏「莓薺粉」其澱粉做其。伊其纖維是球狀其，容易吸附雜物，有野好其清理腸道其功能。如果卜生吃硬著將芽眼共外皮徹底扒掉咯，若無容易造成薑片蟲卵躃遘腸道寄生。

分類:植物
分類:飲食
Pak Hon-yong

**Pak Hon-yong**(Dièu-siēng-ngṳ̄: , 1900 n. - 1956 n.) sê Hàng-guók gì siŏh ciáh céng-dê-gă, dŭk-lĭk ông-dông-gă gâe̤ng gê̤ṳng-sāng-ciō-ngiê-ciā. hô̤ **Yijung**(이정 而丁, 而靜), **YiChun**(이춘, 而春), cê Deokyoung(덕영 德永).

Dièu-siēng Mìng-ciō-ciō-ngiê Ìng-mìng Gê̤ṳng-huò-guók sìng-lĭk ī-hâiu có̤ ngôi-ô-sióng(外務相). Gáu-muōi-lāu ké̤ṳk Kim Il-sung páh-dō̤, tài-sī.

分類:Hàng-guók Céng-dê-gă
分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók ìng-ŭk
分類:Céng-dê-gă
𥻵

**<span style="font-family: 'MingLiU-ExtB', 'SimSun-ExtB', 'Sun-ExtB', 'FZSongS-Extended(SIP)', 'Simsun (Founder Extended)', 'HanaMinB', 'Sun-ExtA', 'HanaMinA', 'FZSongS-Extended', 'MingLiU', 'SimSun';">𥻵</span>**，復號𡅏**<span style="font-family: 'MingLiU-ExtB', 'SimSun-ExtB', 'Sun-ExtB', 'FZSongS-Extended(SIP)', 'Simsun (Founder Extended)', 'HanaMinB', 'Sun-ExtA', 'HanaMinA', 'FZSongS-Extended', 'MingLiU', 'SimSun';">𥻵</span>囝**，是福州儂年年暝冬節食其蜀種甜其乇，使秫米做成，一般都無餡。𥻵其做法是乞秫米磨成粉粉，再壓遘半焦，再搓成圓圓喏其形狀，廮鼎𡅏使水煮熟，做成湯丸，食時候會使加糖粉或者豆粉。因為𥻵敆福州話裏勢其發音共「時」蜀樣，故此福州儂都相信，食𥻵時來運轉——時道就會變好。

## 民謠

《搓𥻵之搓搓》是蜀首民謠，共𥻵有關係，版本野価。
*
*

*
故有「大儂增福壽」。
*

故有講「伲囝逿桶下，依哥此刻做郎罷」。

## 註

## 參考資料

分類:秫米食品
分類:中國碎食
分類:中國節慶食品
分類:丸囝食品
分類:十邑文化
冬節

**冬節**，是東亞其蜀隻傳統其節日，過其時間著冬至許蜀日。冬至是中國舊曆其廿四節氣之一。只蜀日，北半球暝晡第一長，日中第一短。

中國各地做冬節其方式各樣。北方儂一般食餃，南方儂一般食甜其乇。福州儂敆冬節食𥻵。

## 食乇

### 搓丸

搓丸，也號𡅏搓𥻵。𥻵是福州乍有其食其乇。一般是冬節前蜀暝晡——也就是搓𥻵暝，大儂伲囝哥圍蜀桌，秫米粉乞搓濫去，嚽號𡅏捼粞。因爲冬節是蜀萆團團圓圓其日子，故此搓圓圓喏。之後放野灴其水𡅏煮熟，敆芝麻花生粉𡅏簸蕩𥻵，食去復甜復香。

𥻵搓好也會供神主牌前首。桌桌懸頂廮蜀隻大大其竹籮，粞搓其𥻵、10雙紅漆箸、10粒福橘、四季花等等都廮底。講究仂囝其，福橘廮臺中，仱𥻵圍𡅏福橘。總款象徵家庭團圓、多子多孫、生活罔來罔好等等。

### 食團圓暝
敆福清，冬節提早蜀工做。冬節前蜀暝晡，蜀厝儂食團圓暝。

## 活動

### 供公嬤

### 數九

## 尾註

## 參考資料

分類:節日
分類:中國
冬至

**冬至**是中國舊曆其廿四節氣之一。這蜀日，北半球暝晡第一長，日中第一短。

冬至其前後也是東亞其蜀隻特別重要其節日，號𡅏**[[冬節]]**。著這日，福州儂著食𥻵。

分類:節氣
維基數據

**維基數據**（英語：**Wikidata**）是蜀芘會使協同編輯其知識庫，是繼2006年其維基學院以後，頭蜀萆新其維基媒體基金會項目。茲芘項目共維基共享資源其工作方式差不多，將為其他維基計劃共種各語種維基百科中將信息框、列表跨共語言連結等等提供統一存放其數據，茲蜀萆項目敆2012年10月30日投入使用。標誌是使摩爾斯電碼拼出其「Wiki」茲蜀萆詞。

## 背景
茲蜀萆項目最初由德国維基媒體基金會啟動，目的是敆為維基百科其條目提供會調用其出生日期或者是其他經過驗證以後其數據。 

保羅·艾倫人工智能研究所、戈登共貝蒂·摩爾基金會共Google公司向茲蜀萆計劃提供130萬歐元其資助。

## 概念
維基數據其開發工作主要分成三萆階段：
# 集中儲存跨語言其鏈接
# 為所有語言其維基百科臺中其提供數據
# 利用維基數據臺中其數據創建共更新條目

## 參考資料

## 鏈接

* [//www.wikidata.org 維基數據頭頁]

分類:維基媒體工程
友幫拓

**友幫拓**（英語：**Ubuntu**）是蜀隻以桌面應用為主其Linux操作系統，名稱源自非洲南部祖魯語其詞「ubuntu」，意思是「我存在因為大家儂存在」。

## 外部鏈接
*  友幫拓官方網站

分類:操作系統
福建

**福建**（閩東語平話字：*Hók-gióng*，閩南語白話字：*Hok-kiàn*，英語：*Fujian*, *Fuchien*, *Fukien*），簡稱「閩」，是中國東南沿海其省。福建北部是浙江，西部是江西，南部是廣東，臺灣敆東部臺灣海峽其對面。「福建」茲名稱是趁福建兩萆城市福州共建州來其。

福建大部分地區是歸中國大陸政府管轄，金門共馬祖歸臺灣政府管轄。故此，目前行政上實際有兩萆「福建」，英文名字也有兩萆：大陸寫*Fujian*，臺灣寫*Fuchien*。

福州市是中國大陸其福建省其省會。臺灣許邊其福建省政府敆金門其金城鎮。

## 歷史
參看福建歷史。

## 地理

福建大部分地區是山。福建共江西相交其地方是武夷山。

福建東部是東海，南部是南海。海岸線𣍐平直。有野価海灣。

閩江是福建第一長其河流，其它直流有晉江共九龍江。

## 行政單位

中國大陸政府管轄其福建省分作九萆地級市，列著下底：

* 福州
* 廈門
* 漳州
* 泉州
* 寧德
* 龍岩
* 南平
* 莆田
* 三明

中國大陸政府聲稱金門歸泉州管轄，馬祖歸福州管轄，但是實際無權力管。

分類:福建
分類:中國
白話字

**白話字**（白話字：Pe̍h-ōe-jī，縮寫：POJ，台羅拼音：Pe̍h-uē-jī，閩南拼音：Bēhwè zzî）是蜀種使拉丁字母寫其閩南語正字方法。白話字原底是19世紀時由基督教長老教會敆福建廈門創造介推行其，故此以後乞外界號𡅏**閩南語教會羅馬字**。但是白話字經過發展，使其人伓啻包括了福建共臺灣其閩南語人士，也有人使伊來寫客家話共臺灣原住民其語言，故此，白話字已經無限敆教會共閩南語了。歹歹是歷史懸頂第一悠久、第一普遍乞儂使用其臺灣話羅馬拼音系統，故此近年來乞儂號𡅏**臺語羅馬字**。

敆中國大陸，茲蜀套方案主要來廮學界廮𡅏共閩南方言拼音方案作對比。茲蜀萆時候，白話字真稠乞儂號𡅏甘爲霖方案或者《廈門音新字典》方案。

敆臺灣，1970年代國民政府全面禁止白話字。同時候，閩南民間其白話字也因爲國語運動慢慢罔來罔少人使。但是敆茲以前，白話字就已經有百年以上其實際使用歷史，也曾經敆閩南共臺灣其教會臺中相當普遍其乞使用過。比例講臺灣頭蜀份大眾媒體——1885年創刊其《台灣府城教會報》（Tâi-oân-hú-siâⁿ Kàu-hōe-pò），就是使用白話字當作文字媒介其。

白話字本身是標音系統，但是拼寫上妥協各地其腔共語音其變動，故此𣍐完全反映語音。比例講「蚵」，台北腔[o]、台南腔[ɤ]，但是敆白話字𡅏都是使「o」表示。復比例講「電」寫作「tiān」，但是今旦日野価人都乞懶音影響發音「tēn」。
維基辭典

**維基辭典**（英語：**Wiktionary**）是維基媒體基金會(Wikimedia)其工程之一。伊其目標是創建蜀部基於所有語言其辭典。茲項目由2002年12月12號開始運行。維基辭典共維基百科其差別是，維基辭典無解釋詞其文化背景、文化意義等等。

## 外部鏈接
* 維基辭典

分類:維基工程
維基共享

**維基共享**（英語：**Wikimedia Commons**，又稱**Commons**）是存放自由開放其圖片、聲音、共其他多媒體文件其地方，是維基媒體基金會其計劃。上載其文件會使敆其它維基計劃臺中使，包括維基百科、維基教科書、維基新聞等等。目前數量已突破千萬份文件資源。

## 鏈接
* ，有野価種語言其頭頁鏈接

分類:維基媒體工程
分類:創作齊使
維基媒體基金會

**維基媒體基金會**（英語：**Wikimedia Foundation, Inc.**，簡稱：維基媒體，Wikimedia）是負責維基百科、維基辭典、維基語錄、維基課本、維基文庫、維基物種、維基新聞共維基共享項目其非營利組織，敆美國佛羅里達州註冊。2003年6月20號，Bomis公司其首席執行官吉米·威爾士敆2003年6月20號正式宣布成立這Wikimedia。

「Wikimedia」臺中其「Wiki」意思是「WikiWiki」着夏威夷語裡勢是“快仂囝”其意思；「Media」着英語臺中是“媒體”其意思。這名稱最早是Sheldon Rampton敆Wiki-EN-l郵件列表臺中提出其，Daniel Mayer最先得遘wikimedia.org這域名。

## 外部鏈接

* 
* [//wikimediafoundation.org/wiki/Annual_Report 維基媒體基金會年度報告]
* [//blog.wikimedia.org/ 維基媒體基金會博客]
* [//www.wikimedia.org/ 維基媒體基金會姊妹項目導航]
* 
* Public Record for Wikimedia Foundation Inc. from Florida Department of State web site
* [//mail.wikipedia.org/pipermail/wikien-l/2003-March/001887.html Sheldon Rampton's WikiEN-l post]
* 
* [irc://irc.freenode.net/wikimedia #wikimedia] 敆freenode

分類:維基媒體工程
分類:基金會
分類:內容開放
分類:美國民間組織
分類:非盈利組織
分類:創作齊使
瑞士

**瑞士** (德語: *Schweiz*, 法語: *Suisse*, 意大利語: *Svizzera*) 是世界發達其工業化國家。伊位置敆西歐, 北部是德國。

## 歷史
### 古代
### 近代
### 現代
## 社會
### 人口
### 語言
### 宗教
### 文化

分類:歐洲
分類:國家
古希臘

**古希臘**，或者講**古希利尼**，是歐洲公元前8世紀其古代文明，發源著希臘下游地區。

分類:歐洲
分類:歷史
媽祖

**媽祖**是福建沿海共臺灣民間其珠娘神。福州儂也稱伊做「媽祖婆婆」。對伊其成圖來講，媽祖會保佑大家儂其平安。

講遘當時，媽祖原名「**林默娘**」，960年敆莆田湄洲島出世。16歲辰候伊就得著神仙其指導。以後升天變作神仙，保佑東海儂。

分類:福建儂
分類:傳說
分類:興化
分類:興化文化
分類:福建
分類:道教
莆田

**莆田**，古早也號𡅏「**興化**」，是福建省東部沿海其蜀萆城市，敆福州共泉州臺中。

## 行政單位
* 城廂區
* 涵江區
* 荔城區
* 秀嶼區
* 仙游縣

## 旅遊
莆田其湄洲島是媽祖出生其地方。

分類:興化
分類:福建
臺北

**臺北**（俗寫**台北**，閩東語平話字：Dài-báe̤k，閩南語白話字：Tâi-pak），是前民國政府所在地。臺北包括臺北市共周圍其新北市。

分類:城市
分類:臺灣
元素週期表

**化學元素週期表**是根據原子序趁嫩遘大排其化學元素其表格。者表格是長方形其樣式，有其元素週期臺中有空其地方。將特性接近其元素廮着蜀族裡勢，譬如講鹵素共惰性氣體就是總款廮蜀族裡勢。總款其做法會敆者表裡勢做出元素分區來。者元素週期表會使準確其預測各種元素其特性共之間其關係，故此敆化學共其他科學裡勢野稠使遘，特別是敆研究化學行為其辰候野有乇使。

元素週期表由俄羅斯化學家德米特里·門捷列夫敆1869年發明其，掏來展示許辰候已經會仈其元素其特性共週期性。遘尾了，因為理論模型其發展共新元素其發現，最終變成今旦其樣式。門捷列夫通過者乇準確預測出來仂囝許辰候固未發現其元素共伊其特性。以後科學家就真其發現夫款其元素，證明伊預測其無綻。

敆今旦其元素週期表裡勢，趁1號（氫）遘118號（）其所有元素都已經成功合成了。其中，1號（氫）遘98號（鐦）敆自然界臺中都有，剩下來其（也包括野価其放射性同位素）都是敆實驗室裡勢合成其。現在以後其元素其合成固𡅏敆𡅏做，因為嚽帶出蔣擴展者表其問題。

## 歷史

### 比較早其系統化元素列表

1789年，安托萬·拉瓦錫發佈了有33種化學元素其列表。拉瓦節將元素歸類成氣體、金屬、非金屬共土質，但是化學家敆以後其蜀世紀底裡直頭找更準確其分類方法。1829年，約翰·德貝萊納觀察遘野価元素都會使根據化學特性三萆成組，譬如講鋰、鈉共鉀就會使歸為軟復活性其金屬。德貝萊納也發現，當每組其三萆元素按原子量來排辰候，第二萆元素往往大概是第一共第三萆元素其平均。這以後乞叫作三耦律（Law of Triads）。德國化學家利奥波德·盖墨林使這蜀套系統，遘1843年已經辨認出三萆蜀組其10組，四萆蜀組其3組，固有五萆蜀組其1組。讓-巴蒂斯特·杜馬敆1857年發表伊其成果，描述了不同金屬組臺中其關係。雖然講野価化學家會找出小組元素臺中其關係，但是伊各儂固是未發展出蜀套會使涵蓋所有元素其系統。

德國化學家奧古斯特·凱庫勒敆1858年觀察到碳一般共其他元素按1比4其比例結合，譬如有1萆碳原子共4萆氫原子其甲烷。茲萆概念最後乞叫做化合價。1864年，德國化學家尤利烏斯·洛塔爾·邁耶爾發表蜀張以化合價排列其元素表，包括了49個當時已經會別其元素。趁茲萆表𡅏會看出，有相似特性其元素一般都有相同其化合價。

英國化學家約翰·紐蘭茲敆1864遘1865年間寫了野価論文，講伊自家其蜀套元素歸類方法：當元素根據原子量趁輕遘重排列以後，相似其物理共化學特性以每8萆元素其周期重復，伊將這比作音樂臺中其八度。這所謂其「八行週期律」受到大家儂其諷刺，化學學會也拒絕發佈伊其研究。

### 門捷列夫其週期表

俄羅斯化學教授德米特里·門捷列夫共德國化學家尤利烏斯·洛塔爾·邁耶爾分別敆1869年共1870年獨立發表了伊茲兩隻儂其週期表。伊茲兩隻儂其週期表野接近：以原子量橫向或直向排列元素，固加敆元素特性重復時另開一行或一列。門捷列夫其列表其成功是因為兩點：首先伊敆表臺中留下空白，對應固未發現其元素。門捷列夫伓是頭蜀隻這款樣做其化學家，但是伊是頭蜀隻通過週期表臺中其趨勢預測未知元素（如鎵和鍺）其特性其儂。第二，伊決定有時無按原子量排序，共相鄰其元素交換，譬如講鈷共鎳，以這將元素依照化學族分類。隨著原子結構理論其發展，各儂發現原來門捷列夫其元素是按照原子序排列其。

### 進蜀步其發展

門捷列夫創造元素週期表後，化學家不斷敆自然界臺中發現新其元素，填補了以前其空白。一般認為講最後蜀萆發現其自然元素是鈁（門捷列夫共伊叫做eka銫），敆1939年發現。但是，1940年合成其鈈敆1971年乞發現有仂囝自然產生 。

隨著有關原子內電子排佈其量子力學理論其發展，各儂發現週期表臺中其每蜀行（週期）對應填充蜀萆電子殻層。敆門捷列夫最初其週期表臺中，每蜀萆週期其長度都相等。但是，因為更大其原子有更価其電子支殼層，現代其週期表中比較下底其週期長度較较長。

通過製造超鈾元素，週期表經過野大其擴充，趁1939年合成其鎿開始。因為野価超鈾元素高度都𣍐穩，固加真快經歷核衰變，故此這幾萆元素敆產生後其探測野困難。最新命名其元素是鎶（原子序112），敆2010年2月19日得名。2000年發現其元素為鈇（114）共鉝（116），同時敆2011年6月1號乞接受。 2010年，蜀項敆俄羅斯莫斯科州杜布納其俄美合作項目聲稱已經成功合成6萆原子，故此是目前最新發現其元素。

## 元素週期表

所有版本其元素週期表都囇有化學元素，無混合物、化合物或者亞原子粒子。每蜀萆元素其兼蜀萆同位素都敆同蜀格臺中表示。敆標準週期表臺中，元素依照伊其原子序（原子核臺中質子其數量）其順序來排。當蜀萆電子開始填充新其原子殼層辰候，週期表另外起蜀行（週期）。元素其蜀萆電子支殼層有其電子數決定元素其列（族），譬如講氧共硒敆最外頭其p支殼層都有4萆電子。週期表臺中比較低其週期比較長，比較右邊其族也比較長（但是最大其鹼金屬族是敆最左邊，第二大其鹼土金屬族是敆鹼金屬族其右邊）。一般來說，化學特性接近其元素敆週期表中敆同蜀族臺中，但是敆f-區共d-區臺中，有其同蜀萆週期其元素也有接近其特性。故此，如果會別附近元素其特性，就會使輕鬆其預測遘某化學元素其特性。敆有其元素周期表底裡（譬如講化學星空）存在0号元素，這是講原子臺中囇有中子，無质子其蜀種假像元素，但是這種做法有爭議。

遘2012年為止，元素週期表包含其118萆經過証實其化學元素，臺中有114萆受遘國際純粹與應用化學聯合會（IUPAC）承認固加起名。臺中98萆元素存在敆自然𡅏：84萆是原生核素，另外有14萆元素囇出現敆原生元素其衰變鏈裡。趁鎄遘鎶其所有元素即然伓是敆宇宙𡅏自然產生，但是因為經過人工合成，現在已經全部乞IUPAC承認。趁鉨遘其元素敆實驗室中乞合成，現在根據其原子序系統性其起名。所有鎄（原子序99）以後其元素都未經過敆宏觀尺度下底其觀察。遘2012年為止，人類固𡅏未成功合成原子序118以後其任何蜀萆元素。

敆印刷版或其它正式其元素週期表臺中，每蜀萆元素格底裡都有幾萆元素其基本特性：原子序、化學符號共名稱。其他野稠看見其特性包括：原子量、密度、熔點、沸點、固態晶體結構、來源、電子排佈、負電性共最常見其化合價。

根據定義，每蜀萆化學元素都有伊唯一其原子序，相等於其原子核臺中質子其數量，但是大部分元素其各萆原子有𣍐蜀様其中子數，這號𡅏同位素。譬如講，所有碳原子都有6粒質子，其中大部分有6粒中子，但是1%有7粒中子，固有野少其蜀部分（碳-14）有8粒中子。故此碳有3萆自然同位素。週期表中透底無分同位素，直接共伊全部都廮同蜀萆元素下底。無穩定同位素其元素敆表裡標伊其最穩定其同位素其質量，使括號括𡅏。

## 參考資料

分類:化學
分類:化學元素
意大利語

**意大利語**（*italiano*）是印度歐羅巴語系拉丁語族其蜀種，是世界主要其語言之一。意大利語是歐洲意大利儂使其語言。意大利語共西班牙語、法語是近親。 全世界意大利語作母語其儂都領有8000萬儂。

分類:語言
歐洲

**歐洲**（*Europa*）是世界其大洲之一。伊東部是亞洲，西部是大西洋，北部是北冰洋。烏拉爾山（英語：*Ural Mountains*）共裏海（英語：*Caspian Sea*）是歐洲工亞洲其邊界。歐洲面積儷比大洋洲大蜀仂囝。但是人口來算，伊是世界第二大其洲。

「歐洲」這名是趁古希臘神話底裡蜀隻古希臘其名「歐羅巴」（古希臘語: *Ευρώπη*）來其。

## 主要國家

E
西班牙語

**西班牙語**（*español*）是印度歐羅巴語系拉丁語族其蜀種，是世界主要其語言之一。西班牙語是歐洲西班牙儂共拉丁美洲儂使其語言。西班牙語共意大利语、法语是親戚。全世界西班牙語作母語其儂都領有4億儂。

分類:語言
Dṳ̆ng-huà Ìng-mìng Gê̤ṳng-huò-guók

**Dṳ̆ng-huà Ìng-mìng Gê̤ṳng-huò-guók** (中華人民共和國), gāng-chĭng **Dṳ̆ng-guók** (中國), sê Ā-ciŭ gì guók-gă. Siū-dŭ găk Báe̤k-gĭng.

## Gái káng
*Dṳ̆ng-guók (dê-kṳ̆)
*Dṳ̆ng-guók Dâi-lṳ̆k
*Dṳ̆ng-huà Mìng-guók
*Dài-uàng ông-tà̤

## Chăng-kō̤

分類:Dṳ̆ng-huà Ìng-mìng Gê̤ṳng-huò-guók
漢字

**漢字**（Háng-cê，日語羅馬字： Kanji，朝鮮語羅馬字： Hanja，越南語國語字： Hán Tự）也號𡅏「中文」，是漢儂發明其書寫系統。漢字有4000幾年其歷史了，敆現刻時世界其文字系統臺中，是第一古老其。漢字是華語、日本語、韓語、越南語其書寫系統。中國大陸、臺灣、香港、澳門、馬來西亞、新加坡共其它國家底裡漢儂住其地方都會看有漢字。

## 名字來由
「漢字」這詞第一早出現敆《金史》。下底是相關其記載。

:「十八年，封金源郡王。始習本朝語言小字，及漢字經書，以進士完顔匡、司經徐孝美等侍讀」

:（翻譯）*第18年，冊封金源郡其郡頭。開始學自家國家其語言文字，也學漢字寫其經書。有進士完顔匡共司經徐孝美等儂敆伊旁邊陪伊齊讀。*

## 漢字其原理
漢字做字過程會分出6類，茲価種就是平常講其「六書」。許慎敆《說文解字》底裡有茲六類字典名稱，分別是「象形」、「指事」、「會意」、「形聲」、「轉注」共「假借」。

分類:語言
分類:中國
Chile

**Chile** sê Nàng Mī-ciŭ gì siŏh ciáh guók-gă, siū-dŭ sê Santiago.

分類:Nàng Mī-ciŭ
分類:Chile
Nizhneleninskoye

**Nizhneleninskoye** sê Ngò̤-lò̤-sṳ̆ gì chék duâi siàng-chê.

* Miêng-cék: ~10 km²
* Ìng-kēu: 212 (2010)

分類:Siàng-chê
分類:Ngò̤-lò̤-sṳ̆
Sankt-Peterburg

**Sankt-Peterburg** (), iâ â̤ huăng-ĭk có̤ Séng-bī-dáik-bō̤, nguòng-miàng **Leningrad** (), sê Ngò̤-lò̤-sṳ̆ gì siŏh ciáh duâi siàng-chê.

分類:Siàng-chê
分類:Ngò̤-lò̤-sṳ̆
Yun Hyon-seok

**Yun Hyon-seok**(Hàng-guók-ngṳ̄: 윤현석, Háng-cê：尹賢碩 Ṳ̄ng Hièng-sĭk, 1984 n. 8 ng. 7 h. - 2003 n. 4 ng. 26 h.) sê Hàng-guók gì ìng-guòng ông-dông-gă, chê-mìng ông-dông-gă, dùng-séng-liông, sĭ-ìng gâe̤ng cáuk-gă. hô̤ **Yukwudang**(육우당, Háng-cê：六友堂).

分類:Dâi-hàng Mìng-guók ìng-ŭk
Sung Jae-ki

**Sung Jae-ki**(, ) sê Hàng-guók gì céng-dê-gă, ìng-guòng-gă, sṳ̆-siōng-gă, huăng-ĭk-gă gâe̤ng cê̤ṳ-iù diék-hŏk-gă. hô̤ **Sīng-hiŏng**(審軒) hĕ̤k-ciā **Sĭng-hiŏng**(心軒).

分類:Dâi-hàng Mìng-guók ìng-ŭk
分類:Diék-hŏk
分類:Hàng-guók Céng-dê-gă
微軟

**微軟股份有限公司**（，）是美國其蜀家跨國電腦科技公司。以研發、製造、授權共提供廣泛其電腦軟件服務業務為主。總部敆美國華盛頓州其雷德蒙德，最出名共暢銷其產品是Microsoft Windows操作系統共Microsoft Office軟件。

公司敆1975年由比爾·蓋茨共保羅·艾倫成立。早期主要是艾爾塔8800發展共銷售BASIC解釋器，敆1980年代中期靠MS-DOS敆家用電腦操作系統市場取得嘢大進步，後頭出現其Microsoft Windows讓微軟慢慢統治家用桌面電腦操作系統其市場。同時，微軟也開始擴大業務，進軍其他行業共市場：成立MSN門戶網站；計算機硬件市場懸頂，微軟商標其Xbox、Xbox 360、Surface、Zune共MSN TV家庭娛樂設備也敆𣍐蜀様其年份出現敆市場懸頂。微軟敆1986年頭蜀回公開募股，以後剃了行懸其股價為微軟締造了四隻億萬富翁共12,000隻百萬富翁。

跟𡅏公司其強大，微軟也罔變罔受遘批評共指責，固加茲十年來透底無間斷。拒絕交易共捆綁銷售等做法造成壟断共𣍐正當競爭其起訴。美國司法部共歐盟委員會根據反托拉斯法都對微軟做出過不利裁定。

## 參考資料

分類:公司
分類:電腦
分類:美國
Barack Obama

**Barack Hussein Obama, Jr.** (), sê Mī-guók gì dâ̤ 44 êng cūng-tūng, 2009 nièng gáu 2017 nièng câi-êng.

Ĭ sê Mī-guók gì tàu ciáh Ŭ-cṳ̄ng-nè̤ng cūng-tūng.

分類:Mī-guók cūng-tūng
Báik-lìng

**Báik-lìng** (栢林, ) sê Dáik-guók gì siū-dŭ. Báik-lìng sê Dáik-guók gì céng-dê dṳ̆ng-sĭng, iā sê Dáik-guók gì lĭk-sṳ̄ ùng-huá miàng siàng, ô săng chiĕng gūi nièng gì lĭk-sṳ̄.

## Lĭk-sṳ̄
## Hèng-céng Dăng-ôi
## Dê-lī gâe̤ng Ké-hâiu
## Gĭng-cá̤
## Ùng-huá Ngṳ̄-ngiòng
### Ngiê-sŭk
### Lṳ̄-iù
### Gáu-ṳ̆k


Berlin-vom Funkturm-12-Stadt-Rathaus Charlottenburg-2006-gje.jpg
Berlin-Kurfuerstendamm-112-Nr 25-Hotel Zoo-2016-gje.jpg
Berlin-Potsdamer Platz-16-2017-gje.jpg
Berlin-Potsdamer Platz-32-Sony-Center-2006-gje.jpg
Berlin-Berliner Dom-30-Marienkirche-Fernsehturm-2006-gje.jpg
Berlin-Berliner Dom-52-Orgel-2006-gje.jpg
Berlin-Reichstag-30-2016-gje.jpg
Berlin-Reichstag-26-2016-gje.jpg
Berlin-Oberbaumbruecke-06-2017-gje.jpg
Berlin-Hermsdorf-Dominikus-Krankenhaus-06-2016-gje.jpg


## Chăng-kō̤

分類:Siū-dŭ
分類:Dáik-guók
Sydney

**Sydney** () sê Ó̤-ciŭ Sĭng Nàng Wales gì siū-hū. Sydney sê Ó̤-ciŭ gì céng-dê dṳ̆ng-sĭng.

## Lĭk-sṳ̄
## Hèng-céng Dăng-ôi
## Dê-lī gâe̤ng Ké-hâiu
## Gĭng-cá̤
## Ùng-huá Ngṳ̄-ngiòng
### Ngiê-sŭk
### Lṳ̄-iù
### Gáu-ṳ̆k

分類:Siàng-chê
分類:Ó̤-ciŭ
馬來西亞

****是世界其國家之一。伊位置敆東南亞，東部是南中國海。

## 歷史
## 社會
### 人口
### 語言
### 宗教
### 文化

分類:亞洲
分類:國家
Ronald Reagan

**Ronald Wilson Reagan** () sê Mī-guók dâ̤ 40 êng gì cūng-tūng, 1981 nièng gáu 1989 nièng câi-êng.

分類:Mī-guók cūng-tūng
Uŏk-nàng

**Uŏk-nàng** (越南, ) sê siâ-huôi ciō-ngiê guók-gă cī ék, diŏh Dĕ̤ng-nàng Ā, dĕ̤ng-buô sê Nàng Dṳ̆ng-guók Hāi. 

分類:Uŏk-nàng
分類:Ā-ciŭ guók-gă
Wellington

**Wellington** () sê Sĭng-să̤-làng gì siū-dŭ. Wellington sê Sĭng-să̤-làng gì céng-dê dṳ̆ng-sĭng, iā sê Sĭng-să̤-làng gì ùng-huá miàng siàng.

## Lĭk-sṳ̄
## Hèng-céng Dăng-ôi
## Dê-lī gâe̤ng Ké-hâiu
## Gĭng-cá̤
## Ùng-huá Ngṳ̄-ngiòng
### Ngiê-sŭk
### Lṳ̄-iù
### Gáu-ṳ̆k

分類:Siū-dŭ
分類:Niū-să̤-làng
Tái-guók

**Tái-guók** (泰國), nguòng-miàng **Sièng-lò̤** (暹邏), sê Dĕ̤ng-nàng Ā gì siŏh ciáh guók-gă.

分類:Ā-ciŭ guók-gă
分類:Tái-guók
Uŏk-nàng-ngṳ̄

**Uŏk-nàng-ngṳ̄ ** (*tiếng Việt*) sê sê sié-gái ciō-iéu gì ngṳ̄-ngiòng cĭ-ék. Ciòng sié-gái ī Uŏk-nàng-ngṳ̄ có̤ mū-ngṳ̄ gì nè̤ng dŭ-liāng ô chék-sék-ngô uâng nè̤ng.

分類:Ngṳ̄-ngiòng
Gŏ̤-hṳ̀ng

** Gŏ̤-hṳ̀ng-chê** (高雄市, Mìng-nàng-ngṳ̄: *Ko-hiông-tshī*) sê Dài-uàng-dō̤ có̤i să̤-nàng-buô gì siàng-chê, iâ sê Dài-uàng dâ̤ nê duâi gì gē̤ng-kāu.

## Lĭk-sṳ̄
## Hèng-céng Dăng-ôi
## Dê-lī gâe̤ng Ké-hâiu
## Gĭng-cá̤
## Ùng-huá Ngṳ̄-ngiòng
### Ngiê-sŭk
### Lṳ̄-iù
### Gáu-ṳ̆k

分類:Dài-uăng siàng-chê
Tái-guók-ngṳ̄

**Tái-guók-ngṳ̄ ** (*ภาษาไทย*) sê sié-gái ciō-iéu gì ngṳ̄-ngiòng cĭ-ék, sāi gì nè̤ng ciō-iéu diêu diŏh Tái-guók. 

分類:Ngṳ̄-ngiòng
分類:Tái-guók
Sĭng-dé̤ṳk (chê)

** Sĭng-dé̤ṳk-chê** (新竹市, Mìng-nàng-ngṳ̄: * Sin-tek-chhī*) sê Dài-uàng-dō̤ să̤-báe̤k-buô gì sēng hăk chê.

## Lĭk-sṳ̄
## Hèng-céng Dăng-ôi
Giĕ-lè̤ng-chê dŭ-liāng ô 3 ciáh kṳ̆:

*Dĕ̤ng-kṳ̆ (東區)
*Báe̤k-kṳ̆ (北區)
*Hiŏng-săng-kṳ̆ (香山區)

## Dê-lī gâe̤ng Ké-hâiu
## Gĭng-cá̤
## Ùng-huá Ngṳ̄-ngiòng
### Ngiê-sŭk
### Lṳ̄-iù
### Gáu-ṳ̆k

分類:Dài-uăng siàng-chê‎
Hiŏng-gē̤ng

**Hiŏng-gē̤ng** (Háng-cê: 香港, Uŏk-ngṳ̄: hoeng1 gong2) sê Dṳ̆ng-guók nàng huŏng gì siŏh bĭh dĕk-biék hèng-céng-kṳ̆, ciòng miàng hô̤ lā̤ „Hiŏng-gē̤ng Dĕk-biék Hèng-céng-kṳ̆“, sê Dṳ̆ng-guók lâng bĭh Dĕk-biék hèng-céng-kṳ̆ cī-ék.

Hiŏng-gē̤ng nguòng-lài sê Muāng-chĭng Guōng-dĕ̤ng â-dā̤ gì siŏh ciáh gâing. Nguòng-lài sê siŏh ciáh cêng gò̤ bék gì dê-huōng, iā sâ̤ hāi-chék ciŏng uŏ có̤ diŏh cŭ-uái. Muāng-chĭng găh Ă-piéng Ciéng-cĕng páh suŏ gò̤, 1842 nièng, ciŏng Hiŏng-gē̤ng-dō̤ gák ké̤ṳk Ĭng-guók; gáu-muōi bô ciŏng Gāu-lṳ̀ng gâe̤ng Sĭng-gái cŭ ké̤ṳk Ĭng-guók 99 nièng. Ĭng-guók ciŏng ciā sĭk-mìng-dê huák-diēng iā hô̤, niông ĭ biéng-siàng Ā-ciŭ có̤i huák-dák gì siàng-chê cī-ék, gâe̤ng Hàng-guók, Sĭng-gă-pŏ̤, Dài-uăng cà̤ hô̤ lā̤ „Ā-ciŭ Sé-siēu-lṳ̀ng“.

Gāu-lṳ̀ng gâe̤ng Sĭng-gái gì cŭ-gĭ găh 1997 nièng gáu-duái, chă-bók-dŏ̤ iù 1970 nièng kăi-sṳ̄, Ĭng-guók gâe̤ng Dṳ̆ng-guók dàng-puáng, buók siŏng ciŏng cī 2 ciáh dê-huōng dèng ké̤ṳk Dṳ̆ng-guók; dáng-sê Dṳ̆ng-guók ék-câi giĕng-tì iâ buók dĭk sê sĭk-mìng-dê gì Hiŏng-gē̤ng-dō̤. Có̤i muōi mò̤-niĕ-ài diŏh 1997 nièng 7 ngŏk 1 hô̤ ciŏng Hiŏng-gē̤ng-dō̤ Gāu-lṳ̀ng gâe̤ng Sĭng-gái dŭ dò̤ gău ké̤ṳk Dṳ̆ng-guók, cī giông dâi-gié ké̤ṳk gīng-dáng gì Dṳ̆ng-guók-nè̤ng hô̤ lā̤ „Hiŏng-gē̤ng Huòi-gŭi“. Ciā „Hiŏng-gē̤ng Dĕk-biék Hèng-céng-kṳ̆“ cêu ciŏng-uâng sìng-lĭk gò̤ lāu.

Hiŏng-gē̤ng-nè̤ng tàu-dā̤ mò̤ chăng-gă Hiŏng-gē̤ng gŭi-sṳ̆k gì dàng-puáng, gó-chṳ̄ ô gì Hiŏng-gē̤ng-nè̤ng ô ké̤ṳk nè̤ng chók-mâ̤ gì găng-gáe̤k. Bô gă lā̤ Lĕ̤k-sé Sê̤ṳ-giông ī-hâiu mâ̤ ciēu gì Hiŏng-gē̤ng-nè̤ng dó̤i Dṳ̆ng-guók céng-hū êng-chiông mâ̤ hō̤, ô gì nè̤ng giéng-gáe̤k Hiŏng-gē̤ng diŏh dŭk-lĭk hĕ̤k-ciā gié-sṳ̆k ciék-sêu Ĭng-guók gì tūng-cié.

Gŏng-gé̤ṳ «Hiŏng-gē̤ng Dĕk-biék Hèng-céng-kṳ̆ gĭ-buōng-huák» gì giĕ-dêng, Hiŏng-gē̤ng sĭk-siĕ cṳ̆-buōng-ciō-ngiê. Cuòi gâe̤ng Dâi-lŭk gì siâ-huôi-ciō-ngiê cié-dô mâ̤ siŏh iông, ĭng-ôi „bō̤-tì cṳ̆-buōng-ciō-ngiê cié-dô 50 nièng bók-biéng“ sê Dṳ̆ng-guók céng-hū gâe̤ng Ìng-guók iók-dêng gì. Găh Ĭng-guók tūng-cié gì sèng-âu, Hiŏng-gē̤ng gì guăng-huōng ngṳ̄-ngiòng sê Ĭng-ngṳ̄ gâe̤ng Uŏk-ngṳ̄, Ĭng-ngṳ̄ ôi ciō; gáu „Hiŏng-gē̤ng Huòi-gŭi“ ī-hâiu, guăng-huōng ngṳ̄-ngiòng gāi siàng „“ (lâng-ùng: Dṳ̆ng-ùng gâe̤ng Ĭng-ùng, săng-ngṳ̄: Pū-tŭng-uâ, Uŏk-ngṳ̄ gâe̤ng Ĭng-ngṳ̄).

## Chăng-kō̤

H
*
Sĭng-giŏng

**Sĭng-giŏng Uyghur Cê̤ṳ-dê-kṳ̆** (新疆---自治區, ) sê Dṳ̆ng-huà Ìng-mìng Gê̤ṳng-huò-guók gì siŏh ciáh Cê̤ṳ-dê-kṳ̆.

## Lĭk-sṳ̄
## Dê-lī
## Hèng-céng dăng-ôi

*Ürümchi-chê
*Karamay-chê
*Turpan-chê
*Altay Dê-kṳ̆
*Tarbagatay Dê-kṳ̆
*Kumul Dê-kṳ̆
*Kashgar Dê-kṳ̆
*Aksu Dê-kṳ̆
*Hotan Dê-kṳ̆
*Ili Kazakh Cê̤ṳ-dê-ciŭ
*Bortala Mùng-gū Cê̤ṳ-dê-ciŭ (--蒙古自治州)
*Chiŏng-gék Huòi-cŭk Cê̤ṳ-dê-ciŭ (昌吉回族自治州)
*Kizilsu Kirghiz Cê̤ṳ-dê-ciŭ
*Bayingolin Mūng-gū Cê̤ṳ-dê-ciŭ
*Siŏh-ò̤-cṳ̄-chê (石河子市)
*Ngū-gă-gṳ̀-chê (五家渠市)
*Tumxuk-chê
*Aral-chê
*Báe̤k-dŭng-chê (北屯市)
*Tiék-muòng-guăng-chê (鐵門關市)
*Sĕ̤ng-ò̤-chê (雙河市)
*Kokdala-chê
*Kŏng-nguŏh-chê (崑玉市)
*Hù-iòng-ò̤-chê (胡楊河市)
*Sĭng-sĭng-chê (新星市)

## Gĭng-cá̤
## Ìng-kēu
## Ùng-huá


分類:Dṳ̆ng-guók
Gū-làng-gĭng

**Gū-làng-gĭng** (古蘭經) sê Ĭ-sṳ̆-làng-gáu gì siŏh buô gĭng. Cī buōng cṳ̆ sê sāi Ā-lá-báik-ngṳ̄ siā gì.

分類:Ĭ-sṳ̆-làng-gáu
Mâing-cṳ̄

**Mâing-cṳ̄** (孟子, sèng 372 n. -  sèng  289 n.) miàng kŏ̤ (軻), sê Dṳ̆ng-guók Ciéng-guók Sì-dâi gì siŏh ciáh sṳ̆-siōng-gă. Ĭ sê ṳ̀-gă hŏk-puái (儒家學派) gì siŏh ciáh dâi-biēu ìng-ŭk, hiêng-câi gì Dṳ̆ng-guók-nè̤ng gó̤ ĭ „**Ā-séng**“ (亞聖).

分類:Diék-hŏk
Ciōng Gái-sĭk

**Ciōng Dṳ̆ng-céng** (蔣中正, ), cê **Gái-sĭk** (介石, iâ ô tĕk siàng **Gái-siŏh** gì). Ciék-gŏng Hŭng-huá nè̤ng, sê Dṳ̆ng-huà Mìng-guók gì ūi-uòng-ciōng(委員長) gâe̤ng Cūng-tūng. 1949 nièng, Dṳ̆ng-guók Dâi-lṳ̆k ké̤ṳk Gê̤ṳng-sāng-dōng ciĕng-kó̤,  ĭ gâe̤ng Guók-mìng-dōng cāu kó̤ Dài-uăng.

Ciōng Gĭng-guók sê ĭ gâe̤ng Mò̤ Hók-mùi(毛福梅) gì giāng.

|-

* 
分類:Dài-uăng ìng-ŭk
分類:Dṳ̆ng-huà Mìng-guók cūng-tūng
分類:Dṳ̆ng-huà Mìng-guók ìng-ŭk (1912 nièng–1949 nièng)
G
分類:Dṳ̆ng-guók Guók-mìng-dōng dōng-nguòng
Mā Ĭng-giū

**Mā Ĭng-giū** (Háng-cê: 馬英九, ) sê Dṳ̆ng-huà Mìng-guók (Dài-uăng) gì cūng-tūng (2008 nièng gáu 2016 nièng).

Ĭ sê Dṳ̆ng-guók Guók-mìng-dōng gì dōng-uòng. Ĭ găk Hiŏng-gē̤ng chók-sié. 1951 nièng, gṳ̆ng bâ-nā̤ kó̤ Dài-uăng.

分類:Dài-báe̤k Chê-diōng
分類:Dài-uăng ìng-ŭk
分類:Dṳ̆ng-huà Mìng-guók cūng-tūng
I
Ciōng Gĭng-guók

**Ciōng Gĭng-guók** (蔣經國, ), cê Gióng-hŭng (建豐), sê Dṳ̆ng-guók Guók-mìng-dōng gì ciō-sĭk (1975 n. - 1988 n.). Iù 1978 nièng kăi-sṳ̄, iâ sê Dṳ̆ng-huà Mìng-guók (Dài-uăng) gì cūng-tūng. 

Ĭ găh Ciék-gŏng (浙江) Hông-huá (奉化) chók-sĕng, nòng-bâ sê Ciōng Gái-sĭk, nòng-nā̤ miàng-cê hô̤ lō̤ Mò̤ Hók-mùi (毛福梅). Ĭ sī lō̤ ī hâiu, iù Lī Dĕng-hŭi có̤ cūng-tūng. 

分類:Dài-uăng ìng-ŭk
分類:Dṳ̆ng-huà Mìng-guók cūng-tūng
G
分類:Dṳ̆ng-guók Guók-mìng-dōng
Sŏng Dṳ̆ng-săng

**Sŏng Ùng** (Háng-cê: 孫文, ), bô-hô̤ Dṳ̆ng-săng (中山), puō miàng Dáik-mìng (德明), cê Ék-siĕng (逸仙), Guōng-dĕ̤ng-sēng Guōng-ciŭ-hū Hiŏng-săng-gâing (cêu sê hiêng-câi gì Dṳ̆ng-săng-chê) nè̤ng. Ĭ sê 1911 nièng tŭi-huăng Muāng-chĭng Uòng-dièu (滿清王朝) gì dâe̤ng-iéu ìng-ŭk, iâ sê Dṳ̆ng-huà Mìng-guók gì Lìng-sì Dâi-Cūng-tūng (臨時大總統). Dṳ̆ng-huà Mìng-guók sìng-lĭk ī-hâiu, Dṳ̆ng-guók-nè̤ng gó̤ ĭ “Guók-hô” (國父). 

分類:Dṳ̆ng-huà Mìng-guók ìng-ŭk (1912 nièng–1949 nièng)
分類:Sáng Sŏng
*
Chĭng-dièu

**Chĭng-dièu** (清朝), hĕ̤k-ciā hô̤ lā̤ **Muāng-chĭng** (滿清), **Dâi-chĭng** (大清, Muāng-ciŭ-ngṳ̄: ) gâe̤ng **Chĭng-guók** (清國), sê Dṳ̆ng-guók có̤i-hâiu siŏh-ciáh hŭng-gióng uòng-dièu (封建王朝). Muāng-chĭng gì huòng-dá̤ dŭ sê Muāng-ciŭ-nè̤ng (hiêng-câi hô̤ lā̤ Muāng-cŭk-nè̤ng), sáng “Ái-sĭng Gáuk-lò̤” (愛新覺羅,  Muāng-ciŭ-ngṳ̄: ).

Muāng-chĭng huóng-dá̤ gì cū-cūng sê Gióng-ciŭ Nṳ̄-cĭng (建州女真) gì siū-liāng. Nū-ī-hăk-cà̤ gì nông-bâ, ĭ-gŭng gâe̤ng ngiê-gŭng dŭ găk Mìng-dièu páh Nṳ̄-cĭng-nè̤ng puáng-lâung gì sèng-âu ké̤ṳk nè̤ng tài-sī, gáu-muōi Nū-ī-hăk-cà̤ cêu cióh cuòi kī-bĭng, cê-chĭng Hâiu-gĭng huòng-dá̤, huăng-dó̤i Mìng-dièu. Mìng-dièu puái bĭng tié-lāu kó̤ páh, dŭ mâ̤ iàng. Muāng-ciŭ-nè̤ng lièng-hăk Mùng-gū, chă-nék-giāng páh gáu Báe̤k-gĭng-siàng. Gái hô̤ ô Uòng Cùng-huáng (袁崇煥), Sŏng Sìng-cūng (孫承宗) gáuk-nè̤ng gì bō̤-hô, ciā siàng cá mò̤ ké̤ṳk ĭ páh giâ lì.

Gáu Huòng Tái-gĭk chiū lā̤, ngék-siū iā sâ̤ Háng-nè̤ng lì có̤ ĭ gì buô-hâ. Muāng-chĭng muōng biéng muōng giòng-duâi, páh iàng Dièu-siēng, páh giâ Mùng-gū, 1636 nièng, ciŏng guók-hô̤ gāi siàng **Dâi-chĭng**. 

Hī sèng-âu Săng-hāi-guăng (山海關) sê Mìng-dièu gâe̤ng Muāng-ciŭ (滿洲, hiêng-câi hô̤ lā̤ “Dĕ̤ng-báe̤k”) gì biĕng-gái. Mìng-dièu puái Ngù Săng-gié (吳三桂) kó̤ siū guăng. Ciā Ngù Săng-gié sê siŏh ciáh chók-miàng gì ciŏng-gŭng, Muāng-ciŭ-nè̤ng dŭ iā giăng ĭ. 

1644 nièng, Lī Cê̤ṳ-sìng (李自成) cô̤-huāng chuáng-ôi (造反篡位), Ngù Săng-gié gì nông-bâ ké̤ṳk Lī Cê̤ṳ-sìng bŏng-gá, ĭ sá̤-bò̤ (細婆) Dìng Uòng-uòng (陳圓圓) iâ ké̤ṳk Lī Cê̤ṳ-sìng gì buô-hâ Làu Cŭng-mīng (劉宗敏) dŏk kó̤. Ngù Săng-gié iā sêu-ké, cêu bóng Muāng-chĭng buô-dôi diē guăng, ciŏng Lī Cê̤ṳ-sìng miĕk lâi. Cī siŏh nièng, Muāng-chĭng ciŏng siū-dŭ buăng gáu Báe̤k-gĭng.

Muāng-chĭng diē guăng ī-hâiu diòng 10 ciáh huòng-dá̤ (muôi diē guăng gì sèng-âu gó ô 2 ciáh). 1911 nièng huák-sĕng̤ Sĭng-hâi Gáik-mêng (辛亥革命), Muāng-chĭng ké̤ṳk Sŏng Dṳ̆ng-săng gì Dṳ̆ng-huà Mìng-guók tŭi-huăng.

## Muāng-chĭng gì huòng-dá̤

分類:Dṳ̆ng-guók
分類:Gô-dā̤ gì guók-gă
Dìng Cūi-biēng

**Dìng Cūi-biēng** (陳水扁, ) sê Dṳ̆ng-huà Mìng-guók (Dài-uăng) dâ̤ 10 êng gâe̤ng 11 êng gì cūng-tūng, êng-gĭ iù 2000 nièng kăi-sṳ̄ gáu 2008 nièng.

Ĭ găk Dài-uăng gì Dài-nàng chók-sĕng, chió lā̤ nè̤ng gó̤ ĭ “Ĭ-biēng”. Ĭ sê Mìng-ciō Céng-buô-dōng gì dōng-uòng, gó-dā̤ sê siŏh ciáh lŭk-sṳ̆.
diōng

分類:Dài-báe̤k Chê-diōng
分類:Dài-uăng ìng-ŭk
分類:Dṳ̆ng-huà Mìng-guók cūng-tūng
分類:Mìng-ciō Céng-buô-dōng dōng-nguòng
C
分類:Dṳ̆ng-guók Guók-mìng-dōng dōng-nguòng
Niè-sái

**Niè-sái** (伲婿) sê cê-gă cṳ̆-niòng-giāng gì dòng-buŏ (唐餔, 丈夫). Niè-sái gó̤ lâu-mā gì nòng-bâ hô̤ lā̤ diòng-nè̤ng (丈儂), nòng-nā̤ hô̤ lā̤ diōng-nā̤ (丈奶). Hók-ciŭ-uâ ô siŏh guó sṳ̆k-ngṳ̄ (俗語) hô̤ lā̤ „Niè-sái buáng bèng giāng“ (伲婿半爿囝, hĕ̤k-chiă gōng „buáng ciáh giāng“).

## Gái ché̤ṳ
*Sĭng-bô (新婦)

分類:Chĭng-sṳ̆k guăng-hiê
Sĭng-bô

**Sĭng-bô** (新婦) sê cê-gă dòng-buŏ-giāng (唐餔囝, 丈夫囝) gì lâu-mā (老媽). Sĭng-bô gó̤ dòng-buŏ gì nòng-bâ hô̤ lā̤ lâu-guăng (老官), nòng-nā̤ hô̤ lā̤ dài-gă (臺家, 大家).  

Cṳ̆-niòng-giāng chók-gá (出嫁) iâ hô̤ lā̤ “có̤-sĭng-bô” (做新婦).

## Gái ché̤ṳ
*niè-sái (伲婿)

## Cé̤ṳ-é

分類:Gă-dìng
Tiék-cĭng

**Tiék-cĭng** (鐵鉎) sê tiék bó̤h-ló (暴露) diŏh kŭng-ké (空氣) hâ-lē iōng-huá (氧化) ī-hâiu, găk biēu-méng (表面) sāng-sĕng̤ gì iōng-huá-ŭk (氧化物). Ék-buăng lì gōng, tiék-cĭng gì sìng-hông (成份) ô Săng-iōng-huá-nê-tiék (三氧化二鐵) gâe̤ng Sé̤ṳ-iōng-huá-săng-tiék (四氧化三鐵). Dè̤ng (銅) gâe̤ng lṳ̄ (鋁) ĕng duǒk kŭng-ké hâ-lē iâ â̤ săng-cĭng (生鉎).

分類:Huá-hŏk
Hùng-lèu-móng

«**Hùng-lèu-móng**» (紅樓夢) sê Dṳ̆ng-guók Muāng-chĭng sèng-âu gì siŏh buô Ciŏng-huòi-tā̤ (章回體) siēu-siók (小說). Cī bô cṳ̆ bô hô̤ lā̤ **«Siŏh-tàu-gé»** (石頭記),  gó̤-lòng buô cṳ̆ ô 120 huòi, cáuk-ciā (作者) gì miàng-cê hô̤ lā̤ Cò̤ Siók-kṳ̀ng (曹雪芹), dáng-sê hiêng-câi iā sâ̤ ciŏng-gă (專家) huài-ngì (懷疑) có̤i-muōi 40 huòi gì cáuk-ciā ng-sê ĭ.

«Hùng-lèu-móng» gâe̤ng «Săng-guók Iēng-ngiê», «Să̤-iù-gé», «Cūi-hū» cà̤ hô̤ lā̤ “sé̤ṳ-dâi mìng-cé̤ṳk” (四大名著).

分類:Ùng-hŏk
Báik-guá

**Báik-guá** (八卦) sê «Ê-gĭng» (易經) diē-sié gì báik-cṳ̄ng hù-hô̤.

## Báik-guá

## gái káng
*tái-gĭk

分類:Hŭng-sṳ̆k
分類:Hŭng-cūi
Mìng Tái-cū

**Mìng Tái-cū** kō̤-nèng sê:
#閩太祖, chiāng chăng-kō̤ Uòng Sīng-dĭ;
#明太祖, chiāng chăng-kō̤ Ciŏ Nguòng-ciŏng.
Ciŏ Nguòng-ciŏng

**Ciŏ Nguòng-ciŏng** (Háng-cê: 朱元璋, 1328 n. 10 ng. 21 h. - 1398 n. 6 ng. 24 h.), iâ hô̤ lā̤ **Mìng Tái-cū** (明太祖), **Hùng-ū huòng-dá̤** (洪武皇帝), sê Mìng-dièu (明朝) gì kăi-guók huòng-dá̤ (開國皇帝). 1368 nièng gáu 1398 nièng câi-ôi (在位).

Hù-nguòng (胡元) Tiĕng-lĭk (天曆) 10 nièng, găh gĭng-dáng gì Ăng-hŭi Hông-iòng (鳳陽) chók-sĕng. Ĭ sá̤ gì sèng-hâiu chió iā bék, gă-hiŏng (家鄉) iâ sèu có̤-cǎi (做災). 1344 nièng có̤-âng (做旱), ĭ gì bâ-nā̤ dŭ ngô̤ sī kó̤, chió-lā̤-nè̤ng dŭ sī táh kó̤. Ĭ mò̤ nó̤h siăh, bié Huòng-gáuk-sê (皇覺寺) kó̤ có̤ huò-suông (和尚). 1352 nièng, tiăng-gōng Guóh Cṳ̄-hĭng (郭子興) cô̤-huāng (造反), cêu bié guó kó̤ chăng-gŭng (參軍), gáu-muōi-lāu ĭng-ôi nè̤ng lùng-uăk, có̤ lāu Guóh Cṳ̄-hĭng gì niè-sái. Guóh Cṳ̄-hĭng sī kó̤ ī-hâiu, ĭ ciŏng Dìng Iū-liông (陳友諒), Diŏng Sê̤ṳ-sìng (張士誠) gáuk-nè̤ng dŭ miĕk lâi. 1368 nièng, bô ciŏng Hù-nguòng gì huòng-dá̤ dṳ̆k-kó̤ Mŏk-báe̤k (漠北), cê-gă có̤ huòng-dá̤, diâng siū-dŭ Éng-tiĕng (應天, gĭng-dáng gì Nàng-gĭng), guók-hô̤ (國號) hô̤ lā̤ „Dâi-Mìng (大明)“, nièng-hô̤ (年號) hô̤ lā̤ „Hùng-ū(洪武)“.

Ĭ sê siŏh ciáh iā ngièng gì huòng-dá̤. Ĭ giĕ-dêng: tăng-ŭ (貪污) 60 liōng (兩) cêu diŏh niăh lā̤ tài-tàu (刣頭). Sī kó̤ ī-hâiu, diòng-ôi (傳位) ké̤ṳk diōng̤-sŏng (長孫) Ciŏ Ṳ̄ng-ông (朱允炆), cêu sê „Gióng-ùng huòng-dá̤ (建文皇帝)“.  

分類:Mìng-dièu huòng-dá̤
Hièng-câung

**Hièng-câung** (玄奘, 602 n. - 664 n.) bô hô̤ lā̤ **Săng-câung** (三藏), sê Dṳ̆ng-guók Dòng-dièu gì siŏh ciáh hù-siông. Ĭ siŏh-sié-nè̤ng có̤i chók-miàng gì dâi-gié cêu-sê kó̤̤ Să̤-tiĕng (西天) chṳ̄-gĭng (取經). Hiêng-câi Dṳ̆ng-guók ô iā sâ̤ ĭ gì gó-sê̤ṳ.

Ĭ cêu-sê «Să̤-iù-gé» diē-sié „Dòng-cĕng“ (唐僧) gì nguòng-hìng (原型).

分類:Gū-dâi Dṳ̆ng-guók ìng-ŭk
分類:Hù-siông
Lài-gŭng

**Dâung lài-gŭng** (逿雷公), sê siŏh cṳ̄ng tiĕng-ké hiêng-chiông (天氣現象). Dái céng-diêng (正電) gì hùng (雲) gâe̤ng hó-diêng (負電) gì pâung diŏh siŏh-dŏi huák-chók iā duâi gì siǎng-ĭng, cī cṳ̄ng tiĕng-ké hiêng-chiông cêu-sê hô̤ lā̤ „dâung lài-gŭng“, iâ hô̤ lā̤ „**hiōng lài-gŭng**“ (響雷公), „**lài-gŭng hiōng**“, „**páh lài-gŭng**“ (拍雷公). Gó-dā̤ gì nè̤ng diòng-gōng, cī cṳ̄ng siăng-ĭng sê tiĕng-gŭng huák-cók gì, gó-chṳ̄ gó̤ „lài-gŭng“.

Dâung lài-gŭng gì sèng-âu, â̤ káng-giéng guŏng, cī-cṳ̄ng guŏng hô̤ lā̤ niák-niáng. Ék-buăng lì gōng, sĕng káng-giéng niák-niáng, gái tiăng-giéng lài-gŭng.
## Ùng-huá
Gó-dā̤ Dṳ̆ng-guók-nè̤ng diòng-gōng, dâung lài-gŭng sê tiĕng-kiēng (天譴), nè̤ng có̤ kó̤ ngài-dâi, pī-ê̤ṳ gōng mâ̤ háu-sông, tiĕng-gŭng cīng-nô (震怒), cêu â̤ diêng sī ngài-nè̤ng, ī sê dĭng-gái (懲戒), gó-chṳ̄ gó̤ „lài-gŭng“. Ĕu-ciŭ gâe̤ng Mī-ciŭ iâ báik-cèng ô lôi-sê̤ṳ gì guăng-diēng, nêng-ùi lài-liák sê „siông-dá̤ cĭ huōi“.
## Chăng-kō̤ ùng-hióng

分類:Ké-chiông
Guăng-ĭng

**Guăng-sié-ĭng Bù-sák**(觀世音菩薩, Huáng-ngṳ̄: अवलोकितेश्वर), iâ hô̤ lā̤ **Guăng-ĭng**(觀音), sê Hŭk-gáu diē-sié gì Bù-sák cĭ ék. 

Guăng-ĭng sê Háng-diòng Hŭk-gáu diē-sié có̤i chók-miàng gì siŏh ôi bù-sák. Diŏh Câung-diòng Hŭk-gáu diē-sié, Guăng-ĭng Bù-sák gì dê-ôi iâ sê dĕk-biék dâe̤ng-iéu. Dăk-lâi Lá-mà cêu sê ĭ gì huá-sĭng.

分類:Hŭk-gáu
分類:Bù-sák
Sék-giă-mèu-nà̤

**Sék-giă-mèu-nà̤** (釋迦牟尼, Huáng-ngṳ̄: शाक्यमुनि) iâ hô̤ lō̤ **Ṳ̀-lài** (如來) hĕ̤k-ciā **Ṳ̀-lài Hŭk-cū** (如來佛祖), sê Hŭk-gáu diē-sié Hŭk gì cĭ ék.

Sék-giă-mèu-nà̤ có̤i cā sê siŏh ciáh Éng-dô gì uòng-cṳ̄, nguòng-miàng hô̤ lō̤ **Siddhārtha Gautama** (सिद्धार्थ गौतम), gáu-muōi-lāu chók-gă siŭ-hèng, có̤i cṳ̄ng siŭ-siàng-ciáng-guō, biéng siàng siŏh ciáh hŭk.

分類:Hŭk-gáu
分類:Hŭk
Roh Moo-hyun

**Roh Moo-hyun** (, ) sê Dâi-hàng Mìng-guók dê 16 êng gì cūng-tūng, 2003 nièng gáu 2008 nièng câi-êng.

Ĭ găk Hàng-guók gì Gyeongsang Báe̤k-dô̤ chók-sĕng̤, gó-dā̤ sê siŏh ciáh lŭk-sṳ̆.

2009 nièng, găk cê-gă gì gă-hiŏng cê̤ṳ-sák.

分類:Dâi-hàng Mìng-guók ìng-ŭk
Pău

**Pău** (Háng-cê: 枹 hĕ̤k-ciā 𣏫; hŏk-miàng: Citrus maxima) iâ hô̤ lā̤ **Iù-cī** (柚子), sê cūi-guō gì siŏh cṳ̄ng. Pău buǒng È̤ng-iù (紅柚) gâe̤ng Băh-iù (白柚) lâng cṳ̄ng. È̤ng-iû diē-sié gì nṳ̆k sê è̤ng gì, băh-iû diē-sié sê băh gì.

分類:cūi-guō
Bìng-guō

**Bìng-guō**(Háng-cê: 蘋果, hŏk-miàng: Malus domestica) sê cūi-guō gì siŏh cṳ̄ng. Muôi sṳ̆k gì bìng-guō sê liŏh gì sáik, siăh lā̤ â̤ sŏng(酸); sṳ̆k gì bìng-guō sê è̤ng gì sáik, siăh lā̤ iā diĕng(甜).

分類:Cūi-guō
È̤ng-sáik

**È̤ng-sáik** (紅色) iâ hô̤ lā̤ **è̤ng**, sê pŏ̤-diòng găh 630 gáu 750 nà̤-mī gì ngàng-sáik.

分類:ngàng-sáik
Ciē-sáik

**Ciē-sáik** (紫色) iâ hô̤ lā̤ **ciē**, sê pŏ̤-diòng găh 380 gáu 420 nà̤-mī gì ngàng-sáik.

分類:ngàng-sáik
Băh-sáik

**Băh-sáik** (白色) iâ hô̤ lā̤ **băh**, sê siŏh cṳ̄ng ngàng-sáik. Guŏng-puō (光譜) diē-sié ciòng-buô guŏng dŭ dò̤ hăk siŏh dŏi cêu sê băh-sáik.

分類:ngàng-sáik
Ŭ-sáik

**Ŭ-sáik** (烏色) iâ hô̤ lā̤ **ŭ**, sê siŏh cṳ̄ng ngàng-sáik. Guŏng-puō (光譜) diē-sié ciòng-buô guŏng dŭ mâ̤ káng-giéng cêu sê ŭ-sáik.

分類:ngàng-sáik
Huŏi-sáik

**Huŏi-sáik**(灰色) iâ hô̤ lā̤ **huŏi**, sê siŏh cṳ̄ng ngàng-sáik. Băh gâe̤ng ŭ hăk siŏh dŏi cêu sê huŏi-sáik.

分類:ngàng-sáik
Mì-niōng

**Mì-niōng Gū-hông Iū-âing Gŭng-sĭ** (Ĭng-ngṳ̄: Microsoft Corporation) sê Mī-guók siŏh ciáh có̤ diêng-nō̤ gì siông-chê gŭng-sĭ. 1975 nièng, iù Bill Gates gâe̤ng Paul Allen lâng ciáh nè̤ng sìng-lĭk. Cūng-buô găh Mī-guók Washington gì Redmond.

## Chăng-kō̤ cṳ̆-lâiu

分類:gŭng-sĭ
分類:diêng-nō̤ 
分類:Mī-guók
Luŏh-sáik

**Luŏh-sáik** (綠色) iâ hô̤ lā̤ **luŏh**, sê pŏ̤-diòng găh 495 gáu 570 năk-mī gì ngàng-sáik.

分類:ngàng-sáik
Ṳ̆-săng

**Ṳ̆-săng** (于山) sê Hók-ciŭ Gū-làu-kṳ̆ gì siŏh ciáh săng, ô 52.2 mī hī māng gèng, miêng-cék ô 11.9 gŭng-kīng.

Gô-dā̤ nè̤ng gōng diŏh Ciéng-guók sĭ-gĭ hī sèng-âu, ô siŏh ciáh miàng-cê hô̤ lā̤ Ṳ̆-uŏk (于越) gì mìng-cŭk diêu diŏh cŭ-uái, gó-chṳ̄ hô̤ ciā miàng-cê. Háng-dièu gì sèng-âu, Gāu-siĕng-gŭng diŏh cŭ-uái liêng-dăng, gó-chṳ̄ iâ hô̤ lā̤ „Gāu-siĕng-săng“ (九仙山). Áng Muāng-chĭng Lìng Hŭng (林楓) gì «Sṳ̀ng-siàng kō̤-gṳ̄ liŏh» (榕城考古略) īng «Mìng-dṳ̆ng-gé» (閩中記) gì gōng-huák: „Uŏk-uòng diŏh ciā săng bâing ciū-sĭk bâing gāu nĭk, gó-chṳ̄ bô hô̤ lā̤ Gāu-nĭk-săng.“ (越王九日燕集兹山，故又曰九日山 / Uŏk-uòng gāu nĭk iéng-cék ciā săng, gó iêu iók Gāu-nĭk-săng.)

Ṳ̆-săng gâe̤ng Bìng-săng, Ŭ-săng cà̤ hô̤ lā̤ „Săng-săng“. Ṳ̆-săng gà̤-dēng ô Băh-ták, buō-săng-cĭng-siá (補山精舍), Chék-gŭng-sṳ̀ (戚公祠), Dâi-sê̤ṳ-dâing (大士殿), mò̤-ngà-dà̤-káik (摩崖題刻) dēng dēng iā sâ̤ gū-cék.

分類:Hók-ciŭ gì săng
Bìng-săng

**Bìng-săng** (屏山) sê Hók-ciŭ Săng-săng dài-dǒng gì siŏh ciáh săng, gèng 62 mī, găk Hók-ciŭ gô siàng báe̤k-biĕng, iông-sék iā chiông Bìng-hŭng (屏風), gó-chṳ̄ hô̤ lā̤ “Bìng-săng”. Gô-dā̤ Mìng-uŏk (閩越) guók-uòng ciŏng dŭ-siàng (都城) kī diŏh săng gì piăng-âu, gó-chṳ̄ iâ hô̤ lā̤ “Uŏk-uòng-săng”(越王山).

## Gīng-diēng
*Déng-hāi-lèu (鎮海樓): găk Mìng-dièu sèng-hâiu kī gì, gô-dā̤ nè̤ng gōng Déng-hāi-làu â̤ bō̤-êu Hók-ciŭ mâ̤ sêu hŭng-tăi căi. Bà gáu săng-dīng â̤ káng-giéng Mìng-gĕ̤ng kāu. Ùng-huá Dâi-gáik-mêng gì sèng-âu ké̤ṳk nè̤ng tiáh lâi, hŭng-cūi có̤ sáng-dáu kó̤. 2006 nièng dṳ̀ng-sĭng kī hō̤.
*Ĕu-iā-diè (歐冶池): găk Bìng-săng biĕng-dău gì Iā-săng gà̤-dēng, sê gô-dā̤ Ĕu-iā-cṳ̄ (歐冶子) có̤ giéng gì dê-huŏng.
*Huà-lìng-sê (華林寺)
*Bìng-săng gŭng-huòng

分類:Hók-ciŭ gì săng
Muōi-sì

**Muōi-sì** (Háng-cê: 莓蒔 hĕ̤k-ciā 莓薺, hŏk-miàng: *Eleocharis dulcis*), iâ â̤ siā **Muōi-lì** (尾梨), sê siŏh cṳ̄ng sĭk-ŭk, gṳ̆ng â̤ siăh, iā diĕng.

分類:sĭk-ŭk
分類:Īng-sĭk
Sŭk-mī

**Sŭk-mī** (秫米, hŏk-miàng: Oryza sativa var. glutinosa) sê siŏh cṳ̄ng mī. Nguòng-siĕu-uòng, Â-gāu-cé̤ṳk, sì dŭ sê sŭk-mī có̤ gì.

分類:mī
分類:Īng-sĭk
Ĭ-gŭng

**Ĭ-gŭng** (依公) sê nòng-bâ gì nòng-bâ. nòng-bâ gì nòng-nā̤ hô̤ lā̤ ĭ-mā.

Ĭ-gŭng gì nòng-bâ hô̤ lā̤ duâi-gŭng (大公), nòng-nā̤ hô̤ lā̤ duâi-mā (大媽).

## Gái káng
*sŏng
*ngiê-gŭng

分類:Gă-dìng
Lâung-gŏ̤

**Lâung-gŏ̤** (卵糕) sê siŏh cṳ̄ng sāi lâung (卵) gâe̤ng miêng-hūng (麵粉), gă tòng (糖) gâe̤ng iù (油) có̤ gì gŏ̤. Ék-buăng lì gōng kēu-ê (口味) â diĕng.

分類:Īng-sĭk
Găng-ciá

**Ciá** (蔗, hŏk-miàng: Saccharum) iâ hô̤ lā̤ **Găng-ciá** (甘蔗), sê siŏh cṳ̄ng sĭk-ŭk (植物), gĕng (莖) â̤ siĕh, iā diĕng, â̤ dò̤ có̤ băh-tòng (白糖). Ciá iā dâing, ngāi mâ hō̤ gì nè̤ng kă̤ mâ dêng-dâe̤ng. Gô-diē nè̤ng sāi Ciá-chiă (蔗車) kó̤ dá ciá gì cáik (汁). 

Kă̤h ciá duông diē gì bóng-só̤ (糞掃) hô̤ lā̤ ciá-pók (蔗粕), sê có̤ cāi (做紙) gâe̤ng có̤ ciū (做酒) gì nguòng-lâiu (原料).

分類:Sĭk-ŭk
Sìng (bòng-hâ̤)

**Sìng** (蟳, hŏk-miàng: Scylla serrata) sê bòng-hâ̤ gì siŏh cṳ̄ng, nṳ̆k êi hō̤, ìng-iōng gŏ̤.

分類:Ciék-ciĕ dông-ŭk
Pàng-kì

**Pàng-kì**(蟛蜞,hŏk-miàng: Sesarmidae) sê bàng-hâ gì siŏh cṳ̄ng. Pàng-kì-cióng (蟛蜞醬, buô hô̤ lā̤ Pàng-kì-sŭ *蟛蜞酥*) cêu sê sāi pàng-kì có̤ gì.

分類:Ciék-ciĕ dông-ŭk
Sĭng-săng

**Sĭng-săng** (先生) iâ hô̤ lā̤ **gáu-sṳ̆** (教師), sê ciŏng-muòng gá-cṳ̆ gì siŏh cṳ̄ng cék-ngiĕk. Găh dâi-hŏk diē-sié, sĭng-săng ô gáu-sêu, hó-gáu-sêu, cô-lī-gáu-sêu, gōng-sṳ̆, cô-gáu dēng dēng gì cék-chĭng (職稱).

## Gái káng
*hŏk-sĕng̤
*siēu-hŏk
*dṳ̆ng-hŏk
*dâi-hŏk

分類:Gáu-ṳ̆k
分類:cék-ngiĕk
Ĭ-mā

**Ĭ-mā** (依媽, 依嬷) iâ hô̤ lā̤ **Mā-mā** (媽媽, 嬷嬷), sê nòng-bâ gì nòng-nā̤. Nòng-bâ gì nòng-bâ hô̤ lā̤ ĭ-gŭng.
## Muōi-ció



## Gái káng
*Sŏng
*Ngiê-mā

## Chăng-kō̤ cṳ̆-lâiu

分類:Gă-dìng
Siê-iù

**Siê-iù**(Háng-cê: 豉油) hiêng-câi gì Hók-ciŭ-uâ diŏh tĕ̤k “**sĭ-iù**”, sê siŏh cṳ̄ng sāi uòng-dâu(黃豆) có̤ gì dièu-lâiu(調料).

分類:dièu-lâiu
Hà-iù

**Hà-iù**(Háng-cê: 蝦油 hĕ̤k-ciā 𩸞油) sê sāi ngṳ̀, hà ciŏng-uâng hāi-chiĕng có̤ gì siŏh cṳ̄ng dièu-lâiu. 

分類:dièu-lâiu
Tĭ-tṳ̆

**Tĭ-tṳ̆**(蜘蛛), sê siŏh cṳ̄ng Ciék-ciĕ dông-ŭk(節肢動物), sĭng-tā̤ sê ièng gì hĕ̤k-ciā buáng-ièng gì. Ô gì tĭ-tṳ̆ â giék tĭ-tṳ̆-măng(蜘蛛鞔), dò̤ lā̤ niăh tè̤ng-giāng, bù-sìng, hŭng-muòng dŭ â̤ niăh; Ô gì mâ giék măng, kă iā dòng̤, hô̤ lā̤ “mā-lái-iè”(馬蟧䗁).

分類:Ciék-ciĕ dông-ŭk
Bù-sìng

**Bù-sìng**(菩蠅, 蚨蠅 hĕ̤k-ciā 蒲蠅) sê siŏh cṳ̄ng Ciék-ciĕ dông-ŭk(節肢動物). Ĭ sê siŏh cṳ̄ng hâi-tè̤ng(害蟲), â̤ diòng-niēng(傳染) bâng-tū-siá(病吐瀉), sék-ŭng-bâng(濕瘟病) gó-cṳ̄ng bâng(病).

Ĭ gâe̤ng hŭng-muòng, gă-săk, gā-cō̤ cà̤ hô̤ lā̤ “sé-hâi”(四害).

分類:Ciék-ciĕ dông-ŭk
Băh-gák

**Băh-gák** (白鴿) sĭk-cié diŏh tĕ̤k „**băh-''l''ák**“, sê cēu (鳥) dài-dŏng gák (鴿) gì siŏh cṳ̄ng. Hiêng-câi chuó iōng gì gák duâi-buô-hông sê băh-gák.

Băh-gák găh hiêng-câi siâ-huôi sê huò-bìng (和平) gì hióng-cīng (象徵), buô hô̤ lā̤ „**huò-bìng-gák**“ (和平鴿).

分類:cēu
Kă

**Kă** (骹) sê iā sâ̤ cék-tùi dông-ŭk (脊椎動物) dŭ ô gì siŏh ciáh buô-ôi (部位), dò̤ lā̤ giàng-diô sāi.

Kă gì dā̤-buô hô̤ lā̤ kă-chió-dā̤.

## Sṳ̆k-ngṳ̄
*Kă tiáng, uòng-ôi; chiū tiáng, gĭ-huôi; chói tiáng, báik-buói: kă tiáng, ng sāi có̤ dâi-gé lāu, nâ sāi sô̤i uòng-ôi lā̤ mêng-lêng bék-nè̤ng có̤. Chiū tiáng, ng sāi có̤ dâi-gé lāu, ô gĭ-huôi diō-lāng lāu. Chói tiáng, dâi-gé diŏh có̤, bô mò̤ nó̤h siăh, „báik-buói“.

分類:Sĕng-lī
Să̤-cŏng

**Să̤-cŏng**(西裝) cê-méng é-sé̤ṳ sê “să̤-huŏng gì hŭk-cŏng”, sê hiêng-câi siâ-huôi ciáng-sék dòng-hăk sê̤ṳng gì hŭk-cŏng(服裝), iâ hô̤ lā̤ “ciáng-cŏng”(正裝).

分類:ĭ-siòng
Chiū-ló̤h

**Chiū-ló̤h** (手絡), iâ hô̤ lā̤ **chiū-ták** (手搨) hĕ̤k-ciā **chiū-tó̤** (手套), sê siŏh cṳ̄ng dò̤ lā̤ ló̤h chiū gì nó̤h. Puòi gì chiū-ló̤h céng-tiĕng ló̤h lā̤ â̤ bō̤ niōng. Ĭ-sĕng dâe̤ng chiū-sŭk gì sèng-âu iâ â̤ dái chiū-ló̤h, ciŏng-uâng chiū mâ̤ giê lă-că.

Č
Nĕng-dáe̤k

**Nĕng-dáe̤k** (𬂌+⿱隹) sê cṳ̆-niòng-giāng gì siŏh cṳ̄ng nô̤i-ĭ (內衣), sê̤ṳng có̤i diē-sié, dò̤ lā̤ bō̤-hô (保護) nĕng-nĕng. Ék-buăng lì gōng cṳ̆-niòng-giāng huák-ṳ̆k(發育) chă-bók-dŏ̤ gì sèng-hâiu diŏh dái nĕng-dáe̤k.
## gái-káng
*nô̤i-ĭ
*bī-gĭ-nà̤
*săng-gáe̤k-kó

分類:Ĭ-siòng
Nĕng-nĕng

**Nĕng-nĕng** () sê buô-ṳ̄ dông-ŭk (哺乳動物) hṳ̆ng-buô (胸部) sèng-dāu gì lâng déng nṳ̆k. Ék-buăng lì gōng, cṳ̆-niòng-giāng gáu chĭng-chŭng-gĭ (青春期) gì sèng-hâiu nĕng-nĕng â̤ huák-ṳ̆k (發育) biéng duâi, huák-ṳ̆k gì cṳ̆-niòng-giāng diŏh dái nĕng-dáe̤k. Iōng-giāng ĭ-hâiu Nĕng-nĕng â̤ hŭng-mĭk(分泌) chók nèng lì. Dòng-buŏ-giāng mâ̤ huák-ṳ̆k, nâ sê â̤, cêu-sê siŏh cṳ̄ng bâng (病).

分類:Sĕng-lī
Să̤-guă

**Să̤-guă** (háng-cê: 西瓜, hŏk-miàng: Citrullus lanatus) sê siŏh cṳ̄ng cūi-guō, sṳ̆k gì sèng-hâiu nṳ̆k sê è̤ng gì, muôi sṳ̆k gì sèng-hâiu sê băh gì. Sṳ̆k gì să̤-guă cáik iā sâ̤, nṳ̆k iā diĕng.

分類:cūi-guō
Gă-săk-giāng

**Gă-săk-giāng** (虼蚻囝, tĕ̤k có̤ **gă-''l''ăk-giāng**) sê siŏh cṳ̄ng mì-hìng gì ké-chiă.

分類:ké-chiă
Pé

**Pé** (鼻) sê dông-ŭk ciŏng-muòng dò̤ lā̤ hŭ-ngék (呼吸) gâe̤ng bê (齅) ê (味) gì ké-guăng (器官).

P
Dâng-chái

**Dâng-chái**(淡菜) sê siŏh cṳ̄ng niōng-tā̤ dông-ŭk(軟體動物), sê hāi-chiĕng gì siŏh cṳ̄ng.

分類:niōng-tā̤ dông-ŭk
Gēu-gī

**Gēu-gī** (枸杞), sĭk-cié diŏh tĕ̤k “Gēu-vī”, sê siŏh cṳ̄ng sĭk-ŭk. Cī cṳ̄ng sĭk-ŭk gì sĭk guōi-cī iâ hô̤ lā̤ gēu-gī, â̤ có̤ dṳ̆ng-iŏh.

分類:Sĭk-ŭk
分類:Dṳ̆ng-iŏh
Cháe̤

**Cháe̤** (莇) sê siŏh cṳ̄ng sĭk-ŭk, guōi-cī â̤ siăh, iĕk-tiĕng siăh lā̤ â̤ chĭng-liòng gāi-dŭk (清涼解毒).

分類:Sĭk-ŭk
Mĕ̤k-lê

**Mĕ̤k-lê** (茉莉) sê siŏh cṳ̄ng sĭk-ŭk, huă (花) sê băh gì sáik. Mĕ̤k-lê sê hók-ciŭ gì chê-huă, hók-gióng gì mĕ̤k-lê-huă-dà (茉莉花茶) iā chók-miàng.

分類:sĭk-ŭk
分類:huă
PHP

**PHP**(ciòng-chĭng: Hypertext Preprocessor) sê 1 cṳ̄ng kŭi-nguòng(開源) giók-buōng ngṳ̄-ngiòng(腳本語言). 1995 nièng, iù Gáik-lìng-làng(格陵蘭) gĕ̤ng-tiàng-sṳ̆(工程師) Lá-sṳ̆-mō̤-sṳ̆ Lé-dŏ̤-hŭ(Rasmus Lerdorf) siék-gié chók-lì. Có̤i-cā sê Lé-dŏ̤-hŭ dò̤ lā̤ mì-hô(維護) cê-gă gì gá-ìng uōng-hiĕk(個人網頁). 1997 nièng, iù lâng ciáh Ī-sáik-liĕk gì gié-sáung-gĭ gĕ̤ng-tiàng-sṳ̆ gāi-siā.

Iā sâ̤ uōng-hiĕk tiàng-sê̤ṳ(程序) sê sāi PHP siā gì. Ék-buăng lì gōng PHP â găk duâi-buô-hông gì uōng-hiĕk hŭk-ô-ké(服務器) gâe̤ng chŏ̤-cáuk hiê-tūng(操作系統) gà̤-dēng bié. PHP ng-sāi cièng.

## ngṳ̄-huák
Â-dā̤ sê sāi PHP siā gì siŏh ciáh gāng-dăng gì tiàng-sê̤ṳ, mŭk-dék sê suŏ-chók “Hello, world!”

```php
<?php
    echo 'Hello World!';
 ?>
```


分類:Piĕng-tiàng ngṳ̄-ngiòng
Guōng-guă

**Guōng-guă** (管瓜) sê siŏh cṳ̄ng sĭk-ŭk, guōi-cī â dáung sŭ-chái siăh.

Guōng-guă gì cī-cī â dông dṳ̆ng-iŏh, ô chĭng hié huá tàng gì gŭng-hâu. Guōng-guă iâ â có̤ guōng-guă-dà.

分類:sĭk-ŭk
分類:sŭ-chái
Gák-lì

**Gák-lì** (蛤蜊) iâ hô̤ lā̤ „**gák**“ (蛤), sê siŏh cṳ̄ng niōng-tā̤ dông-ŭk (軟體動物), iâ sê hāi-chiĕng gì siŏh cṳ̄ng. Gák buŏng ùng-gák (文蛤), huă-gák (花蛤), hăng (蚶) iā sâ̤ cṳ̄ng.

分類:niōng-tā̤ dông-ŭk
Niŏh-hâ-ciŏ

**Niŏh-hâ-ciŏ** (箬下珠) sê siŏh cṳ̄ng sĭk-ŭk, â dông dṳ̆ng-iŏh(中藥) dò̤ tông lā̤ chuók, ô sék hŭng cī gīng(息風止痙), chĭng iĕk lì sék(清熱利濕) gì gŭng-hâu.

分類:sĭk-ŭk
分類:dṳ̆ng-iŏh
Dĕ̤ng-kiĕ

**Dĕ̤ng-kiĕ**(冬鮭) sê siŏh cṳ̄ng niōng-tā̤ dông-ŭk(軟體動物), iâ sê hāi-chiĕng(海鮮) gì siŏh cṳ̄ng. Dĕ̤ng-kiĕ iâ â̤ sāi puŏh dă lā̤ siĕh, puŏh dă gì dĕ̤ng-kiĕ‎ hô̤ lā̤ “mĕ̤k-ngṳ̀”(墨魚).

分類:niōng-tā̤ dông-ŭk
Dṳ̆

**Dṳ̆** (豬) sê siŏh cṳ̄ng buô-ṳ̄ dông-ŭk (哺乳動物). Dṳ̆ buŏng gă-iōng (家養) gâe̤ng iā-sĕng (野生) lâng cṳ̄ng. Ék-buăng lì gōng dṳ̆ cêu sê cī gă-iōng gì dṳ̆, iâ-sĕng gì dṳ̆ hô̤ lā̤ iā-dṳ̆ (野豬).

Dṳ̆ sê hiêng-dâi siâ-huôi có̤i ciō-iéu gì nṳ̆k-lôi sĭk-pīng (肉類食品) cĭ ék.

## Gó̤-huák
Nièng-màng-dău tăi gì dṳ̆, hô̤ „nièng-dṳ̆“ (年豬).

## Ùng-huá
Dṳ̆ iâ sê sĕk-nê săng-ngáu (十二生肖) cĭ ék, dó̤i-éng gì dê-ciĕ (地支) sê hâi (亥), sèng-tàu sê kēng, â-lāu sê chṳ̄.
### Cŭng-gáu
Séng Ĭ-sṳ̆-làng-gáu‎ (伊斯蘭教) gâe̤ng Iù-tái-gáu (猶太教)‎ gì nè̤ng mâ̤ sāi siĕh dṳ̆ nṳ̆k, ĭ-gŏk-nè̤ng giéng-gáe̤k dṳ̆ nṳ̆k iā lă-că (垃渣).
### Bàng-uâ
Hók-ciŭ-uâ diē-sié iā sèu sāi „dṳ̆“ lì má nè̤ng. Bī-ṳ̀ gōng má nè̤ng ngâung (歞) hô̤ lā̤ „ngâung-dṳ̆“ (歞豬), má nè̤ng ngông hĕ̤k-ciā mŏ̤h giéng diŏh sié-méng (世面) gì nè̤ng hô̤ lā̤ „kă̤-dṳ̆“ (溪豬).

„Nièng-dṳ̆“ â̤-sāi dò̤ kó̤ má nièng-màng-dău-â guó-âu gì nè̤ng.

#### Sṳ̆k-ngṳ̄
*Ék dṳ̆-dṳ̆ nê-tài-dṳ̆ (一豬豬二刣豬): dṳ̆-dṳ̆, sê ké-chiă lā-bá gì siăng-ĭng, cī-dâi chiă. Gó-dā̤ nè̤ng nêng-ùi ô chiă kŭi gì, tài-dṳ̆ gì dŭ cêng buōng-sê̤ṳ.
*Siăh dṳ̆-mō̤ lâiu giéu dṳ̆-giāng siăng: hūng-ché̤ṳ (諷刺) nâ siăh mâ̤ có̤ gì nè̤ng. Dṳ̆-giāng siăng, bī-ê̤ṳ (比喻) ngiê-lâung gì siăng niā nè̤ng tō̤-iéng.

## Chăng-kō̤ cṳ̆-lâiu

分類:Buô-ṳ̄ dông-ŭk
Óng-chái

**Óng-chái** (蕹菜) sê siŏh cṳ̄ng chái (菜), sê siŏh cṳ̄ng siŏh-nièng-sĕng chō̤-buōng sĭk-ŭk. Óng-chái gĕng(莖) dài-dŏng sê kĕ̤ng gì.

Óng-chái buŏng cūi-óng (水蕹) gâe̤ng âng-óng (旱蕹) lâng cṳ̄ng. Cūi-óng buó diŏh dièu-sék gì dê-huŏng, niŏh-niŏh gì iông-sék chiông sĭng-câung (心臟), bī-gáu gâu; âng-óng buó diŏh âng gì dê-huŏng, niŏh-niŏh sê ièng gì.

分類:chái
分類:sĭk-ŭk
Huăng-sṳ̀

**Huăng-sṳ̀**(番薯), sĭk-cié diŏh tĕ̤k “**Huăng-nṳ̀**”, sê siŏh cṳ̄ng dŏ̤-nièng-sĕng(多年生) gì sĕ̤ng-cī-nuŏk sĭk-ŭk. Cī cṳ̄ng sĭk-ŭk gì gṳ̆ng(根) â̤ siĕh.

分類:sĭk-ŭk
Huăng-giāng-sṳ̀

**Huăng-giāng-sṳ̀**(番囝薯), sĭk-cié diŏh tĕ̤k “**Huăng-giāng-nṳ̀**”, sê siŏh cṳ̄ng sĕ̤ng-cī-nuŏk sĭk-ŭk. Huăng-giāng-sṳ̀ kuái-gĕng(塊莖) â̤ siăh.

分類:Sĭk-ŭk
分類:Īng-sĭk
Kê

**Kê** (柿) sê siŏh cṳ̄ng kê-chéu (柿樹) gè-lèng buó gì guōi, â̤ siăh, sṳ̆k gì sèng-hâiu â̤ diĕng, muôi sṳ̆k gì sèng-hâiu ê iā sáik.

Kê có̤ dă ī-hâiu â̤ có̤ kê-biāng (柿餅). Kê iâ â̤ dóng dṳ̆ng-iŏh siĕh, ô chĭng iĕk cī háik (清熱止血), sáik diòng giông bì (澀腸健脾), gāi ciū gáung ák (解酒降壓) gì gŭng-hâu (功效).

分類:Sĭk-ŭk
分類:Īng-sĭk
分類:dṳ̆ng-iŏh
Dùng-cé

**Dùng-cé**(同志) ciā sṳ̀ buōng-lài gì é-sê̤ṳ sê “cé-dùng-dô̤-hăk”(志同道合) gì nè̤ng (dĕk-biék sê găh céng-dê huŏng-miêng). Cī cṳ̄ng chĭng-hŭ(稱呼) găh 19 sié-gé muōi kăi-sṳ̄ chók-hiêng. Muāng-chĭng(滿清) Guŏng-sê̤ṳ Huòng-dá̤(光緒皇帝) gì Muô-sáe̤k Biéng-huák(戊戌變法) gì sèng-hâiu, cà̤ sê Mì-sĭng-dōng(維新黨) gì nè̤ng gó̤ dó̤i-huŏng hô̤ lā̤ “dùng-cé”. Sĭng-hâi gáik-mêng(辛亥革命) gì sèng-hâiu, gáik-mêng-dōng dài-dŏng iâ ô sāi dùng-cé gì chĭng-hŭ. Sŏng Dṳ̆ng-săng ô siŏh guó uâ hô̤ lā̤ “Gáik-mêng gó muôi sìng-gŭng, dùng-cé gó diŏh nū-lĭk.”(Dṳ̆ng-ùng: 革命尚未成功, 同志仍需努力)

Gáu 1949 nièng Dṳ̆ng-guók Gê̤ṳng-sāng-dōng(中國共產黨) siông-dài(上臺) ī-hâiu, Dṳ̆ng-guók-nè̤ng iā sèu sāi “dùng-cé” ciā sṳ̀ chĭng-hŭ bék-nè̤ng, 1978 nièng Gāi-gáik Kŭi-huóng(改革開放) ī-hâiu sāi gì nè̤ng muōng biéng muōng ciēu, dáng-sê găh ciáng-sék diòng-hăk(正式場合) gó â̤ chĭng-hŭ Gê̤ṳng-sāng-dōng dōng-uòng hô̤ lā̤ “dùng-cé”, bī-ṳ̀ gōng gó̤ Hù Gīng-dò̤(胡錦濤) hô̤ lā̤ “Hù Gīng-dò̤ Dùng-cé”(胡錦濤同志) hĕ̤k-ciā “Hù Dùng-cé”(胡同志).

分類:chĭng-hŭ
Diéu-ngṳ̀-dài Liĕk-dō̤

**Diéu-ngṳ̀-dài Liĕk-dō̤** (釣魚臺列島), găk Nĭk-buōng hô̤ lā̤ „**Ciĕng-gó̤h Liĕk-dō̤**“ (尖閣列島), sê Tái-bìng-iòng dài-dŏng gì siŏh cī gùng-dō̤, hiêng-câi iù Nĭk-buōng sĭk-cié kóng-cié (實際控制). Dṳ̆ng-guók Dâi-lṳ̆k, Dài-uăng gâe̤ng Nĭk-buōng dŭ sŏng-chĭng (宣稱) dó̤i ĭ ô ciō-guòng (主權).

## Gái-káng
*Diéu-ngṳ̀-dō̤ ông-dà̤

分類:Dài-uăng
分類:Gùng-dō̤
Kă-dăk-chiă

**Kă-dăk-chiă** (骹踏車) sê siŏh cṳ̄ng sāi kă lì dăk gì chiă.

分類:chiă
分類:gău-tŭng gĕ̤ng-gê̤ṳ
Băh-ngiê

**Băh-ngiê** (白蟻) sê siŏh cṳ̄ng mā-ngiê (螞蟻), â̤ siăh chài (柴).

分類:Ciék-ciĕ dông-ŭk
Huăng-kê

**Huăng-kê** (番柿) sê siŏh cṳ̄ng sĭk-ŭk, giék gì guōi â̤ siĕh. Huăng-kê gì guōi sê è̤ng gì, sṳ̆k gì sèng-hâiu â̤ diĕng, muôi sṳ̆k gì sèng-hâiu ê sê sŏng gì.

分類:Īng-sĭk
分類:Sĭk-ŭk
Pŏ̤-lìng-chái

**Pŏ̤-lìng-chái** (菠薐菜), iâ hô̤ lā̤ **mā-chī-háing** (馬齒莧), sê siŏh cṳ̄ng chái (菜), sê siŏh cṳ̄ng sĕ̤ng-cṳ̄-iĕk sĭk-ŭk. Niŏh-niŏh ô-nék-dék chiông săng-gáe̤k-hìng, gṳ̆ng ô-nék-giāng dái è̤ng gì sáik.

分類:sĭk-ŭk
分類:chái
Dê̤ṳ

**Dê̤ṳ** (箸) sê Dṳ̆ng-guók, Dièu-siēng, Nĭk-buōng, Uŏk-nàng gì nè̤ng siăh buông (食飯) gì sèng-hâiu dò̤ lā̤ giék sĭk-ŭk (食物) gì gĕ̤ng-gê̤ṳ (工具).

分類:Īng-sĭk
Băh-uâ-cê

**Băh-uâ-cê** (白話字, Mìng-nàng-ngṳ̄: Pe̍h-ōe-jī) sê siŏh cṳ̄ng sāi Lá-dĭng cê-mō̤ (拉丁字母) siā Mìng-nàng-ngṳ̄ gì huŏng-áng (方案). 19 sié-gié gì sèng-hâiu, iù Gĭ-dók-gáu‎ Diōng-lō̤-cŭng (長老宗) găk Hók-gióng Â-muòng huák-mìng, sê Gáu‎-huôi Lò̤-mā-cê gì siŏh cṳ̄ng. 

Băh-uâ-cê sê hiêng-câi có̤i sèu siā gì siŏh cṳ̄ng Mìng-nàng-ngṳ̄ biēu-gé (表記) huŏng-áng. Gĭng-guó 100 nièng gì pū-gĭk (普及) gâe̤ng huák-diēng (發展), iâ ô nè̤ng kăi-sṳ̄ siā Băh-uâ-cê siā Káh-gă-ngṳ̄.

分類:Ùng-cê
分類:Mìng-nàng-ngṳ̄
Gŏng Dĕk-mìng

**Gŏng Dĕk-mìng** (江澤民, ) Gŏng-sŭ Iòng-ciŭ nè̤ng, sê Dṳ̆ng-huà Ìng-mìng Gê̤ṳng-huò-guók gì céng-dê-gă gâe̤ng Dṳ̆ng-guók Gê̤ṳng-sāng-dōng dâ̤ 3 dâi liāng-dô̤-ìng. 

Ĭ găk 1989 nièng gì Dâ̤13 gái 4 Dṳ̆ng ciòng-huôi gà̤-lēng dŏng-sōng Dṳ̆ng Gê̤ṳng gì cūng-cṳ̆-gé, 1993 nièng dŏng-sōng Dṳ̆ng-huà Ìng-mìng Gê̤ṳng-huò-guók Guók-gă Ciō-sĭk. 2005 nièng sṳ̀-cék.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Sáng Gŏng
Káh-gă-ngṳ̄

**Káh-gă-ngṳ̄** (客家語, Káh-gă-ngṳ̄: Hak-kâ-ngî), iâ hô̤ lā̤ **Káh-ngṳ̄** (客語) gâe̤ng **Káh-gă-uâ** (客家話), sê Dṳ̆ng-guók nàng-huŏng gì siŏh cṳ̄ng ngṳ̄-ngiòng, sāi gì nè̤ng ciō-iéu hŭng-buó diŏh Mìng-să̤ (閩西), Gŏng-să̤ nàng-buô, Guōng-dĕ̤ng dĕ̤ng-báe̤k gâe̤ng dṳ̆ng-buô. Dài-uàng iâ ô nè̤ng sāi.

Káh-gă-ngṳ̄ gì cê sê sāi Káh-ngṳ̄ Băh-uâ-cê siā gì. Bók-guó cī cṳ̄ng cê gâe̤ng Mìng-nàng-ngṳ̄ gì Băh-uâ-cê ô nék-dék mâ̤ siŏh iông, sê 19 sié-gĭ gì sèng-hâiu Gĭ-dók-gáu diòng-gáu-sê̤ṳ chăng-kō̤ Mìng-nàng-ngṳ̄ Băh-uâ-cê lì huák-mìng gì.

分類:Ngṳ̄-ngiòng
分類:Káh-gă
分類:Mìng-să̤
Kim Il-sung

**Kim Il-sung** (Dièu-siēng-ngṳ̄: *Gĭng Nĭk-sìng*, ) sê Dièu-siēng Mìng-ciō-ciō-ngiê Ìng-mìng Gê̤ṳng-huò-guók gì tàu ciáh liāng-dô̤-ìng (Iù 1948 nièng kăi-sṳ̄ gáu 1994 nièng).

分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók ìng-ŭk
Hù Gīng-dò̤

**Hù Gīng-dò̤**(胡錦濤, ) Gŏng-sŭ Tái-ciŭ nè̤ng, sê Dṳ̆ng-huà Ìng-mìng Gê̤ṳng-huò-guók gì céng-dê-gă gâe̤ng Dṳ̆ng-guók Gê̤ṳng-sāng-dōng dâ̤ 4 dâi liāng-dô̤-ìng. 

Ĭ găk 2002 nièng dŏng-sōng Dṳ̆ng Gê̤ṳng gì cūng-cṳ̆-gé, 2003 nièng dŏng-sōng Dṳ̆ng-huà Ìng-mìng Gê̤ṳng-huò-guók Guók-gă Ciō-sĭk. 2013 nièng sṳ̀-cék.

分類:Dṳ̆ng-huà Ìng-mìng Gê̤ṳng-huò-guók ìng-ŭk
分類:Sáng Hù
Kim Jong-un

**Kim Jong-un** (*Gĭng Céng-ŏng*, ) sê Dièu-siēng Mìng-ciō-ciō-ngiê Ìng-mìng Gê̤ṳng-huò-guók gì dâ̤ 3 ciáh liāng-dô̤-ìng (iù 2011 nièng kăi-sṳ̄ gáu hiêng-câi). Ĭ sê Kim Jong-il gì giāng.

分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók ìng-ŭk
Kim Jong-il

**Kim Jong-il**(Dièu-siēng-ngṳ̄: *Gĭng Céng-nĭk*, ) sê Dièu-siēng Mìng-ciō-ciō-ngiê Ìng-mìng Gê̤ṳng-huò-guók gì dâ̤ 2 ciáh liāng-dô̤-ìng (Iù 1994 nièng kăi-sṳ̄ gáu 2011 nièng). Ĭ sê Kim Il-sung gì giāng.

分類:Dièu-siēng Mìng-ciō-ciō-ngiê Ìng-mìng Gê̤ṳng-huò-guók ìng-ŭk
Karl Marx

**Karl Marx** (Dáik-ngṳ̄: Karl Marx; ĭng-ĭk: **Mā-káik-sṳ̆** *馬克思*; 1818 n. 5 ng. 5 h. - 1883 n. 3 ng. 14 h.) sê Dáik-guók gì siŏh ciáh diék-hŏk-gă. Ĭ có̤i chók-miàng gì hŏk-suók sê lĭk-sṳ̄ hŭng-sék(歷史分析) gâe̤ng găi-gék dáu-cĕng(階級鬥爭). Áng ĭ gì lĭk-sṳ̄ mì-ŭk lī-lâung(歷史唯物理論), cṳ̆-buōng ciō-ngiê(資本主義) có̤i-cṳ̆ng ké̤ṳk siâ-huôi ciō-ngiê(社會主義) gâe̤ng gê̤ṳng-sāng ciō-ngiê(共產主義) miĕk lâi. Hiêng-câi nè̤ng gó̤ ĭ gì lī-lâung hô̤ lā̤ Mā-káik-sṳ̆ ciō-ngiê(馬克思主義). Ĭ ô siŏh buōng miàng-cê hô̤ «Cṳ̆-buōng-lâung»(資本論) gì cṳ̆ iā chók-miàng.

分類:Dáik-guók ìng-ŭk
Joseph Stalin

**Joseph Stalin**(Ngò̤-lò̤-sṳ̆-ngṳ̄: Ио́сиф Виссарио́нович Ста́лин; ĭng-ĭk: **Sṳ̆-dâi-lìng** *斯大林*; 1878 n. 12 ng. 18 h. - 1953 n. 3 ng. 5 h.) sê Ngò̤-lò̤-sṳ̆ gì siŏh ciáh céng-dê-gă gâe̤ng gê̤ṳng-sāng ciō-ngiê ciā(共產主義者). Ĭ gì sṳ̆-siōng hô̤ lā̤ Stalin ciō-ngiê(斯大林主義).

Stalin sê Gáik-lò̤-kék-ā nè̤ng, 1917 nièng chăng-gă Sĕk-nguŏk gáik-mêng(十月革命). Lenin sī lō̤ ī-hâiu, Stalin biéng chiàng Sŭ-lièng Gê̤ṳng-sāng-dōng dṳ̆ng-iŏng ūi-uòng-huôi(中央委員會) cūng-cṳ̆-gé(總書記) gâe̤ng Sŭ-lièng gì có̤i gŏ̤ liāng-dô̤-ìng(領導人). Câi-êng gì sèng-hâiu huák-dông Dâi-chĭng-sā̤(大清洗), tài-sī iā sâ̤ nè̤ng. Có̤i cā gâe̤ng Adolf Hitler gì Nazi Dáik-guók guăng-hiê mâ̤ ngài, 1941 nièng, Dáik-guók chĭng-liŏk(侵略) Sŭ-lièng, Sŭ-lièng gâe̤ng Ĭng-guók, Mī-guók dēng dēng guók-gă giék chiàng “Dùng-mèng-guók”(同盟國), có̤i cṳ̆ng páh iàng lō̤ Nê-ciéng(二戰). dáng-sê Sŭ-lièng gâe̤ng Ĭng, Mī có̤ mâ̤ huò, Lēng-ciéng(冷戰) kăi-sṳ̄.

Ĭ sī lō̤ ī-hâiu, â siŏh êng gì Nikita Khrushchev dó̤i ĭ bìng-gá(評價) iā ngài.

分類:Ngò̤-lò̤-sṳ̆ ìng-ŭk 
分類:céng-dê-gă
Bă-să̤

**Bă-să̤** (巴西, ) sê siŏh ciáh Nàng Mī-ciŭ‎ guók-gă, siū-dŭ sê Brasília. Ciòng-guók tŭng-ê̤ṳng Buò-dò̤-ngà-ngṳ̄.

分類:Nàng Mī-ciŭ‎ guók-gă
Albert Einstein

**Albert Einstein**(1879 n. 3 ng. 14 h. - 1955 n. 4 ng. 18 h.) sê siŏh ciáh Iù-tái-nè̤ng ŭk-lī-hŏk-gă. Ĭ tì-chók siŏng-dó̤i-lâung(相對論).

分類:Iù-tái-nè̤ng
分類:Dáik-guók ìng-ŭk
分類:Mī-guók ìng-ŭk
分類:ŭk-lī-hŏk-gă
Vladimir Lenin

**Vladimir Lenin**(, ĭng-ĭk: **Liĕk-nìng** *列寧*, ) sê Ngò̤-lò̤-sṳ̆ gì siŏh ciáh gáik-mêng-gă gâe̤ng céng-dê-gă. Ĭ sê siŏh ciáh gê̤ṳng-sāng-ciō-ngiê-ciā, ĭ gì sṳ̆-siōng hô̤ lā̤ Lenin ciō-ngiê, găh buô-hông siâ-huôi-ciō-ngiê guók-gă lā̤ gâe̤ng Marx ciō-ngiê hăk siŏh dŏi hô̤ lā̤ Marx-Lenin ciō-ngiê.

Ĭ găk 1917 nièng gâe̤ng gê̤ṳng-sāng ciō-ngiê dùng-cé huák-dông Sĕk-nguŏk gáik-mêng, tŭi-huăng Ngò̤-lò̤-sṳ̆ Dá̤-guók, tài-sī Ngò̤-lò̤-sṳ̆ huòng-dá̤ Nikolai 2-sié siŏh chió nè̤ng. 1922 nièng Sŭ-lièng sìng-lĭk, ĭ có̤ ìng-mìng ūi-uòng-huôi (人民委員會) gì ciō-sĭk (主席).

分類:Ngò̤-lò̤-sṳ̆ ìng-ŭk 
分類:céng-dê-gă